qundao/data-zh-poetry huggingface dataset:
伏承子直都督侍郎临饯远郊仍邀严州郎中及诸名胜相与燕集分韵赋诗熹得时字辄成鄙句
作者：朱熹
朝代：宋

芳岁倏云晏，故山风雪时。胡为在中路，复此行迟迟。为有贤主人，爱客情依依。昨夕西门道，终宴不能辞。今朝复何朝，祖帐遥相追。宾从俱俊贤，车马有光辉。敞扉得华观，俯槛临清池。南州淑气多，荡节佳景随。雪树虽改色，青山正含姿。开樽酌春醪，授简哦新诗。但觉四坐欢，不知寸晷移。流云暗寒空，苍烟染人衣。相看暮色至，我去公当归。别袖不忍分，扣扣陈苦词。愿公崇令德，慰我渴与饥。
伏承子直都督侍郎临饯远郊仍邀严州郎中及诸名胜相与燕集分韵赋诗熹得时字辄成鄙句
作者：朱熹
朝代：宋

芳岁倏云晏，故山风雪时。
胡为在中路，復此行迟迟。
为有贤主人，爱客情依依。
昨夕西门道，终宴不能辞。
今朝復何朝，祖帐遥相追。
宾从俱俊贤，车马有光辉。
敞扉得华观，俯槛临清池。
南州淑气多，荡节佳景随。
雪树虽改色，青山正含姿。
开樽酌春醪，授简哦新诗。
但觉四坐欢，不知寸晷移。
流云暗寒空，苍烟染人衣。
相看暮色至，我去公当归。
别袖不忍分，扣扣陈苦词。
愿公崇令德，慰我渴与饥。
伏承子直都督侍郎臨餞遠郊仍邀嚴州郎中及諸名勝相與燕集分韻賦詩熹得時字輒成鄙句
作者：朱熹
朝代：宋

芳歲倏云晏，故山風雪時。
胡爲在中路，復此行遲遲。
爲有賢主人，愛客情依依。
昨夕西門道，終宴不能辭。
今朝復何朝，祖帳遥相追。
賓從俱俊賢，車馬有光輝。
敞扉得華觀，俯檻臨清池。
南州淑氣多，蕩節佳景隨。
雪樹雖改色，青山正含姿。
開樽酌春醪，授簡哦新詩。
但覺四坐歡，不知寸晷移。
流雲暗寒空，蒼煙染人衣。
相看暮色至，我去公當歸。
別袖不忍分，扣扣陳苦詞。
願公崇令德，慰我渴與饑。
伏承示及毛公平仲墓銘且索挽詩熹不及識毛公而愛重其文舊矣義不可辭顧已不及其虞殯姑以數句題於墓銘後幸辱裁訂或轉而致之其家幸甚
作者：朱熹
朝代：宋

毛公神仙骨，誤落世網中。
髫齔出奇語，砉然驚乃翁。
弱齡翰墨場，不言已收功。
亭亭絕世姿，皎皎冰雪容。
顧步一長嘯，笙鶴翔秋空。
調高聽者稀，老去竟不逢。
一朝謝塵濁，泠然跨剛風。
回頭叫安期，舉手邀韓終。
千秋有遺想，一往無留蹤。
平生故人心，灑涕銘幽宮。
斯人不可見，斯文鬼神通。
伏承示及毛公平仲墓铭且索挽诗熹不及识毛公而爱重其文旧矣义不可辞顾已不及其虞殡姑以数句题于墓铭后幸辱裁订或转而致之其家幸甚
作者：朱熹
朝代：宋
体裁：古风

毛公神仙骨，误落世网中。髫龀出奇语，砉然惊乃翁。弱龄翰墨场，不言已收功。亭亭绝世姿，皎皎冰雪容。顾步一长啸，笙鹤翔秋空。调高听者稀，老去竟不逢。一朝谢尘浊，泠然跨刚风。回头叫安期，举手邀韩终。千秋有遗想，一往无留踪。平生故人心，洒涕铭幽宫。斯人不可见，斯文鬼神通。
伏蒙制置閣學侍郎示及致政少傅相公送行長句并得竊窺酬和佳篇伏讀之餘不勝慰幸謹次高韻少見愚悃以餞車塵伏惟采矚·其一
作者：朱熹
朝代：宋

公子威名動海濱，四年相與愧情親。
忽聞黄鉞分全蜀，更祝彤庭列九賓。
執手便驚成契闊，贈言還喜和陽春。
政成但祝歸來早，別恨無端莫重陳。
伏蒙制置閣學侍郎示及致政少傅相公送行長句并得竊窺酬和佳篇伏讀之餘不勝慰幸謹次高韻少見愚悃以餞車塵伏惟采矚·其二
作者：朱熹
朝代：宋

地兼梁益盛中權，自昔疇咨出萬全。
定喜封章來活國，故煩伏軾去籌邊。
軍民傳詔歡聲溢，婦女迎門巧笑妍。
要答君恩與人望，可無清教逮初筵。
伏蒙制置阁学侍郎示及致政少傅相公送行长句并得窃窥酬和佳篇伏读之馀不胜慰幸谨次高韵少见愚悃以饯车尘伏惟采瞩
作者：朱熹
朝代：宋

公子威名动海滨，四年相与愧情亲。忽闻黄钺分全蜀，更祝彤庭列九宾。执手便惊成契阔，赠言还喜和阳春。政成但祝归来早，别恨无端莫重陈。地兼梁益盛中权，自昔畴咨出万全。定喜封章来活国，故烦伏轼去筹边。军民传诏欢声溢，妇女迎门巧笑妍。要答君恩与人望，可无清教逮初筵。
伏蒙制置阁学侍郎示及致政少傅相公送行长句并得窃窥酬和佳篇伏读之馀不胜慰幸谨次高韵少见愚悃以饯车尘伏惟采瞩·其一
作者：朱熹
朝代：宋
体裁：七言律诗

公子威名动海滨，四年相与愧情亲。忽闻黄钺分全蜀，更祝彤庭列九宾。执手便惊成契阔，赠言还喜和阳春。政成但祝归来早，别恨无端莫重陈。
伏蒙制置阁学侍郎示及致政少傅相公送行长句并得窃窥酬和佳篇伏读之馀不胜慰幸谨次高韵少见愚悃以饯车尘伏惟采瞩·其二
作者：朱熹
朝代：宋
体裁：七言律诗

地兼梁益盛中权，自昔畴咨出万全。定喜封章来活国，故烦伏轼去筹边。军民传诏欢声溢，妇女迎门巧笑妍。要答君恩与人望，可无清教逮初筵。
伏蒙某官宠示和陶见寄旧作伏读叹仰又感知待期许之意盖非一日率易次韵少见谢臆伏惟矜怜有以教之
作者：朱熹
朝代：宋
体裁：古风

吾公抱经济，轩冕非所欣。向来清禁闼，本自山林人。浩歌归去来，神交邈何因。一朝脱冠去，妙境聊同臻。谓予虽后来，臭味亦有闻。赓词久见属，重以告语勤。荒寒想高风，令人思无邻。甘棠矧在此，踯躅晴湖滨。
伏蒙某官寵示和陶見寄舊作伏讀歎仰又感知待期許之意蓋非一日率易次韻少見謝臆伏惟矜憐有以教之
作者：朱熹
朝代：宋

吾公抱經濟，軒冕非所欣。
向來清禁闥，本自山林人。
浩歌歸去來，神交邈何因。
一朝脫冠去，妙境聊同臻。
謂予雖後來，臭味亦有聞。
賡詞久見屬，重以告語勤。
荒寒想高風，令人思無鄰。
甘棠矧在此，躑躅晴湖濱。
伏蒙秘閣張丈寵顧下邑并以長篇爲貺降歎之餘牽勉繼韻仰求斤削僭率皇恐
作者：朱熹
朝代：宋

向來滅迹東山東，閉門不問烏雌雄。
門前有路向塵土，兩足未舉心先慵。
當時亦有車馬客，此意欲說嗟誰同。
窮居聊復追仲蔚，篤論何必須劉龔。
平生故人子張子，相思安得長相從。
每勞書疏問生死，坐想星宿羅心胸。
幾年持節漢水上，木牛流馬旌旗紅。
君王輟饋思頗牧，外庸且訖來朝宗。
因能過我紫霄下，後乘載得珠簾櫳。
蒼顔白髮應笑我，曷不飽卧陶窗風。
開樽鵝池水清激，下馬醮石烟空濛。
須臾路轉山更好，摩天巨刃排雙峰。
少看銀河忽倒掛，直欲跳下清泠中。
南臨匯澤共指點，縹緲貝闕浮珠宮。
公言平日愛登覽，到此一洗羣山空。
坐間爲我出奇句，不用遠寄南飛鴻。
上言雲泉足奇賞，下歎契闊歡相逢。
紛吾失脚墮世網，乃有此會寧天窮。
流光過眼驚昨夢，舊約回首羞塵容。
明朝却上煙艇去，滅沒萬頃追鳬翁。
伏蒙秘阁张丈宠顾下邑并以长篇为贶降叹之余牵勉继韵仰求斤削僭率皇恐
作者：朱熹
朝代：宋

向来灭迹东山东，闭门不问乌雌雄。
门前有路向尘土，两足未举心先慵。
当时亦有车马客，此意欲说嗟谁同。
穷居聊復追仲蔚，笃论何必须刘龚。
平生故人子张子，相思安得长相从。
每劳书疏问生死，坐想星宿罗心胸。
几年持节汉水上，木牛流马旌旗红。
君王辍馈思颇牧，外庸且讫来朝宗。
因能过我紫霄下，后乘载得珠帘栊。
苍颜白髮应笑我，曷不饱卧陶窗风。
开樽鹅池水清激，下马醮石烟空蒙。
须臾路转山更好，摩天巨刃排双峰。
少看银河忽倒挂，直欲跳下清泠中。
南临汇泽共指点，缥缈贝阙浮珠宫。
公言平日爱登览，到此一洗羣山空。
坐间为我出奇句，不用远寄南飞鸿。
上言云泉足奇赏，下叹契阔欢相逢。
纷吾失脚堕世网，乃有此会宁天穷。
流光过眼惊昨梦，旧约回首羞尘容。
明朝却上烟艇去，灭没万顷追鳬翁。
伏蒙秘阁张丈宠顾下邑并以长篇为贶降叹之馀牵勉继韵仰求斤削僭率皇恐
作者：朱熹
朝代：宋

向来灭迹东山东，闭门不问乌雌雄。门前有路向尘土，两足未举心先慵。当时亦有车马客，此意欲说嗟谁同。穷居聊复追仲蔚，笃论何必须刘龚。平生故人子张子，相思安得长相从。每劳书疏问生死，坐想星宿罗心胸。几年持节汉水上，木牛流马旌旗红。君王辍馈思颇牧，外庸且讫来朝宗。因能过我紫霄下，后乘载得珠帘栊。苍颜白发应笑我，曷不饱卧陶窗风。开樽鹅池水清激，下马醮石烟空濛。须臾路转山更好，摩天巨刃排双峰。少看银河忽倒挂，直欲跳下清泠中。南临汇泽共指点，缥缈贝阙浮珠宫。公言平日爱登览，到此一洗群山空。坐间为我出奇句，不用远寄南飞鸿。上言云泉足奇赏，下叹契阔欢相逢。纷吾失脚堕世网，乃有此会宁天穷。流光过眼惊昨梦，旧约回首羞尘容。明朝却上烟艇去，灭没万顷追凫翁。
伏蒙致政少傅相公宠赐寄题武夷精舍诗一首拜受捧读不胜仰叹无以自见区区感幸之诚辄继高韵缮写拜呈冒渎威尊下情恐悚之至
作者：朱熹
朝代：宋
体裁：七言律诗

望断钧天白玉都，石田茅屋讵应无。况蒙一字荣褒衮，便觉千峰胜画图。旧弼诗情高绿野，狂奴心事只风雩。蒲轮几日符嘉梦，恰有流霞酒一壶。
伏蒙致政少傅相公寵賜寄題武夷精舍詩一首拜受捧讀不勝仰歎無以自見區區感幸之誠輒繼高韻繕寫拜呈冒瀆威尊下情恐悚之至
作者：朱熹
朝代：宋

望斷鈞天白玉都，石田茅屋詎應無。
况蒙一字榮褒衮，便覺千峰勝畫圖。
舊弼詩情高綠野，狂奴心事只風雩。
蒲輪幾日符嘉夢，恰有流霞酒一壺。
伏讀二劉公瑞巖留題感事興懷至於隕涕追次元韻偶成二篇·其一
作者：朱熹
朝代：宋

誰將健筆寫崖陰，想見當年抱膝吟。
緩带輕裘成昨夢，遺風餘烈到如今。
西山爽氣看猶在，北闕精誠直自深。
故壘近聞新破竹，起公無路祇傷心。
伏讀二劉公瑞巖留題感事興懷至於隕涕追次元韻偶成二篇·其二
作者：朱熹
朝代：宋

投紱歸來卧赤城，家山無處不經行。
寒巖解榻夢應好，絕壁題詩語太清。
陳迹一朝成寂寞，靈臺千古自虛明。
傳來舊業荒蕪盡，慙愧秋原宿草生。
伏讀尤美軒詩卷謹賦一篇寄呈伯時季路二兄
作者：朱熹
朝代：宋

我聞洞巖幽，結友事臨眺。
浮言妨勝踐，悵望空永嘯。
歸來眩奇語，更欲窮䆗窱。
却尋兩翁意，宴坐得觀照。
鳴泉俯淙琤，穹石仰蒼峭。
共與前創古，三歎遺墨妙。
神遊恍不隔，仁宅忻有要。
回首鹿門期，寒雲生遠嶠。
伏讀秀野劉丈閒居十五詠謹次高韻率易拜呈伏乞痛加繩削是所願望·前村□
作者：朱熹
朝代：宋

玉立寒烟寂寞濱，仙姿瀟灑凈無塵。
千林摇落今如許，一樹橫斜獨可人。
真與雪霜娛晚景，任從桃柳殿殘春。
綠陰青子明年事，衆口驚嗟鼎味新。
伏讀秀野劉丈閒居十五詠謹次高韻率易拜呈伏乞痛加繩削是所願望·家山堂
作者：朱熹
朝代：宋

負米歸來手自舂，豈知門外有晴峰。
羨公竟日塵氛遠，拄頰看山幽興濃。
心鏡懸知不同調，詩壇那敢少爭鋒。
空餘遠嶽尋師意，箇裏何妨爲指蹤。
伏讀秀野劉丈閒居十五詠謹次高韻率易拜呈伏乞痛加繩削是所願望·山人方丈
作者：朱熹
朝代：宋

方丈翛然屋數椽，檻前流水自清漣。
蒲團竹几通宵坐，掃地焚香白晝眠。
地窄不容揮麈客，室空那有散花天。
箇中有句無人薦，不是諸方五味禪。
伏讀秀野劉丈閒居十五詠謹次高韻率易拜呈伏乞痛加繩削是所願望·拙政堂
作者：朱熹
朝代：宋

驥足寧同曳尾龜，青山終是費心期。
陶公歸去有餘樂，潘令閑居不足追。
自笑十連非所慕，未應三徑苦無資。
明朝謾擁朱輪去，猿鶴咨嗟政爾爲。
伏讀秀野劉丈閒居十五詠謹次高韻率易拜呈伏乞痛加繩削是所願望·挽蔬園
作者：朱熹
朝代：宋

未覺閑來歲月頻，荷鉏方喜土膏勻。
連畦已放瑶簪露，覆地行看玉本新。
小摘登盤先餉客，晚炊當肉更宜人。
却憐寂寞公儀子，拔盡園蔬不歎貧。
伏讀秀野劉丈閒居十五詠謹次高韻率易拜呈伏乞痛加繩削是所願望·春谷
作者：朱熹
朝代：宋

武夷高處是蓬萊，采得靈根手自栽。
地僻芳菲鎮長在，谷寒蜂蝶未全來。
紅裳似欲留人醉，錦障何妨爲客開。
飲罷醒心何處所，遠山重疊翠成堆。
伏讀秀野劉丈閒居十五詠謹次高韻率易拜呈伏乞痛加繩削是所願望·曲池軒
作者：朱熹
朝代：宋

去年種竹長新篁，今歲穿渠過野塘。
自喜軒窗無俗韻，亦知草木有真香。
林間急雨生秋思，水面微風度晚凉。
却厭端居苦無事，凭欄閑理釣絲長。
伏讀秀野劉丈閒居十五詠謹次高韻率易拜呈伏乞痛加繩削是所願望·月波臺
作者：朱熹
朝代：宋

潺潺流水注回塘，中作平臺受晚凉。
四面不通車馬跡，一尊聊飲芰荷香。
韓公無復吟花島，楚客何勞賦葯房。
少待須臾更清絕，月華零露洗匡牀。
伏讀秀野劉丈閒居十五詠謹次高韻率易拜呈伏乞痛加繩削是所願望·秀野
作者：朱熹
朝代：宋

爲憐蘅芷滿芳洲，特地臨江賦遠遊。
十畝何妨自春色，萬緣從此付東流。
靜看朝市真兒戲，須信田園是老謀。
出處知公有餘裕，未應辛苦謝靈丘。
伏讀秀野劉丈閒居十五詠謹次高韻率易拜呈伏乞痛加繩削是所願望·秋香徑
作者：朱熹
朝代：宋

門外黄塵沒九逵，坊中叢桂長樛枝。
三秋冷蕊從開落，終歲清陰不改移。
幽逕祇愁空翠滴，濃香一任晚風吹。
攀援却恨王孫遠，惆悵千林□□時。
伏讀秀野劉丈閒居十五詠謹次高韻率易拜呈伏乞痛加繩削是所願望·積芳圃
作者：朱熹
朝代：宋

樂事從茲不易涯，朱門還似野人家。
行看靚艷須携酒，坐對清陰只煮茶。
曉起蒼凉承墜露，晚來光景亂蒸霞。
平生結習今餘幾，試數毗那襋上花。
伏讀秀野劉丈閒居十五詠謹次高韻率易拜呈伏乞痛加繩削是所願望·舫齋
作者：朱熹
朝代：宋

扁舟容與小房櫳，摇颺簾旌蜀錦紅。
兩岸蒹葭秋色裏，一川煙浪夕陽中。
不愁灧澦雙蓬鬢，未怯江湖萬里風。
築室水中聊爾爾，何須極浦望朱宮。
伏讀秀野劉丈閒居十五詠謹次高韻率易拜呈伏乞痛加繩削是所願望·藥圃
作者：朱熹
朝代：宋

種藥春畦有近功，不辭耘耔謾勞躬。
漸看杞菊充庖下，即見芝英入籠中。
病去自知非往日，身輕何必御泠風。
出門會有兒童笑，不是當年植杖翁。
伏讀秀野劉丈閒居十五詠謹次高韻率易拜呈伏乞痛加繩削是所願望·香界
作者：朱熹
朝代：宋

幽興年來莫與同，滋蘭聊欲汎光風。
真成佛國香雲界，不數淮山桂樹叢。
花氣無邊曛欲醉，靈氛一點靜還通。
何須楚客紉秋佩，坐卧經行住此中。
伏讀秀野劉丈閒居十五詠謹次高韻率易拜呈伏乞痛加繩削是所願望·龜峰樓
作者：朱熹
朝代：宋

楊柳東邊桂樹西，小樓晴眺極霏微。
山川政爾供凝目，塵土何妨略振衣。
俯瞰桑田悲物化，閑披蘂笈洞玄機。
却疑欄外連穹石，似厭支牀去不歸。
伏讀致政少傅相公送趙成都佳句兩篇不勝慰幸已次高韻并餞其行而再賦此章以見區區瞻仰之意繕錄拜呈伏乞采覽·其一
作者：朱熹
朝代：宋

歸來寂莫卧漳濱，夢想威容阻再親。
綠野遥聞花欲語，赤書還喜鴈來賓。
閑中有句人爭誦，妙處無心物自春。
行馬不因吾輩設，胸奇猶得話陳陳。
伏讀致政少傅相公送趙成都佳句兩篇不勝慰幸已次高韻并餞其行而再賦此章以見區區瞻仰之意繕錄拜呈伏乞采覽·其二
作者：朱熹
朝代：宋

一旦高辭將相權，身名從此慶雙全。
人誇迹已風塵外，誰道心遊日月邊。
未許前賢專晚節，更將餘事發春妍。
君王若要詢黄髮，便好臨雍促肆筵。
伏讀趙清獻公瑞巖留題感歎之餘追次元韻
作者：朱熹
朝代：宋

趙公名迹此猶微，已薦行藏第一機。
直自當年留翰墨，至今窮谷尚光輝。
時清諫疏空遺稿，歲晚高齋自掩扉。
珍重九原如可作，問渠何處是真歸。
伏讀雲臺壁間秘閣郎中盤谷傳丈題詩齒及賤名追懷曩昔不勝感涕輒次元韻呈諸同遊計亦同此歎也
作者：朱熹
朝代：宋

提携當日忝忘年，曾向瑕丘獨請前。
喜看玄雲生素壁，恍疑後學厠先賢。
公遊汗漫今何許，我病摧頹久自憐。
只有空山無歲月，倚天寒木但蒼然。
伏读二刘公瑞岩留题感事兴怀至于陨涕追次元韵偶成二篇
作者：朱熹
朝代：宋

谁将健笔写崖阴，想见当年抱膝吟。缓带轻裘成昨梦，遗风馀烈到如今。西山爽气看犹在，北阙精诚直自深。故垒近闻新破竹，起公无路祇伤心。投绂归来卧赤城，家山无处不经行。寒岩解榻梦应好，绝壁题诗语太清。陈迹一朝成寂寞，灵台千古自虚明。传来旧业荒芜尽，惭愧秋原宿草生。
伏读二刘公瑞岩留题感事兴怀至于陨涕追次元韵偶成二篇·其一
作者：朱熹
朝代：宋

谁将健笔写崖阴，想见当年抱膝吟。
缓带轻裘成昨梦，遗风余烈到如今。
西山爽气看犹在，北阙精诚直自深。
故垒近闻新破竹，起公无路祇伤心。
伏读二刘公瑞岩留题感事兴怀至于陨涕追次元韵偶成二篇·其一
作者：朱熹
朝代：宋

谁将健笔写崖阴，想见当年抱膝吟。缓带轻裘成昨梦，遗风馀烈到如今。西山爽气看犹在，北阙精诚直自深。故垒近闻新破竹，起公无路祇伤心。
伏读二刘公瑞岩留题感事兴怀至于陨涕追次元韵偶成二篇·其二
作者：朱熹
朝代：宋
体裁：七言律诗

投绂归来卧赤城，家山无处不经行。寒岩解榻梦应好，绝壁题诗语太清。陈迹一朝成寂寞，灵台千古自虚明。传来旧业荒芜尽，惭愧秋原宿草生。
伏读云台壁间秘阁郎中盘谷传丈题诗齿及贱名追怀曩昔不胜感涕辄次元韵呈诸同游计亦同此叹也
作者：朱熹
朝代：宋
体裁：七言律诗

提携当日忝忘年，曾向瑕丘独请前。喜看玄云生素壁，恍疑后学厕先贤。公游汗漫今何许，我病摧颓久自怜。只有空山无岁月，倚天寒木但苍然。
伏读尤美轩诗卷谨赋一篇寄呈伯时季路二兄
作者：朱熹
朝代：宋
体裁：古风

我闻洞岩幽，结友事临眺。浮言妨胜践，怅望空永啸。归来眩奇语，更欲穷䆗窱。却寻两翁意，宴坐得观照。鸣泉俯淙琤，穹石仰苍峭。共与前创古，三叹遗墨妙。神游恍不隔，仁宅忻有要。回首鹿门期，寒云生远峤。
伏读秀野刘丈閒居十五咏谨次高韵率易拜呈伏乞痛加绳削是所愿望 其一 秀野
作者：朱熹
朝代：宋

为怜蘅芷满芳洲，特地临江赋远游。十亩何妨自春色，万缘从此付东流。静看朝市真儿戏，须信田园是老谋。出处知公有馀裕，未应辛苦谢灵丘。
伏读秀野刘丈閒居十五咏谨次高韵率易拜呈伏乞痛加绳削是所愿望 其七 舫斋
作者：朱熹
朝代：宋

扁舟容与小房栊，摇飏帘旌蜀锦红。两岸蒹葭秋色里，一川烟浪夕阳中。不愁滟滪双蓬鬓，未怯江湖万里风。筑室水中聊尔尔，何须极浦望朱宫。
伏读秀野刘丈閒居十五咏谨次高韵率易拜呈伏乞痛加绳削是所愿望 其三 家山堂
作者：朱熹
朝代：宋

负米归来手自舂，岂知门外有晴峰。羡公竟日尘氛远，拄颊看山幽兴浓。心镜悬知不同调，诗坛那敢少争锋。空馀远岳寻师意，个里何妨为指踪。
伏读秀野刘丈閒居十五咏谨次高韵率易拜呈伏乞痛加绳削是所愿望 其九 山人方丈
作者：朱熹
朝代：宋

方丈翛然屋数椽，槛前流水自清涟。蒲团竹几通宵坐，扫地焚香白昼眠。地窄不容挥麈客，室空那有散花天。个中有句无人荐，不是诸方五味禅。
伏读秀野刘丈閒居十五咏谨次高韵率易拜呈伏乞痛加绳削是所愿望 其二 积芳圃
作者：朱熹
朝代：宋

乐事从兹不易涯，朱门还似野人家。行看靓艳须携酒，坐对清阴只煮茶。晓起苍凉承坠露，晚来光景乱蒸霞。平生结习今馀几，试数毗那襋上花。
伏读秀野刘丈閒居十五咏谨次高韵率易拜呈伏乞痛加绳削是所愿望 其五 香界
作者：朱熹
朝代：宋

幽兴年来莫与同，滋兰聊欲汎光风。真成佛国香云界，不数淮山桂树丛。花气无边曛欲醉，灵氛一点静还通。何须楚客纫秋佩，坐卧经行住此中。
伏读秀野刘丈閒居十五咏谨次高韵率易拜呈伏乞痛加绳削是所愿望 其六 春谷
作者：朱熹
朝代：宋

武夷高处是蓬莱，采得灵根手自栽。地僻芳菲镇长在，谷寒蜂蝶未全来。红裳似欲留人醉，锦障何妨为客开。饮罢醒心何处所，远山重叠翠成堆。
伏读秀野刘丈閒居十五咏谨次高韵率易拜呈伏乞痛加绳削是所愿望 其十 龟峰楼
作者：朱熹
朝代：宋

杨柳东边桂树西，小楼晴眺极霏微。山川政尔供凝目，尘土何妨略振衣。俯瞰桑田悲物化，闲披蕊笈洞玄机。却疑栏外连穹石，似厌支床去不归。
伏读秀野刘丈閒居十五咏谨次高韵率易拜呈伏乞痛加绳削是所愿望 其十一 月波台
作者：朱熹
朝代：宋

潺潺流水注回塘，中作平台受晚凉。四面不通车马迹，一尊聊饮芰荷香。韩公无复吟花岛，楚客何劳赋药房。少待须臾更清绝，月华零露洗匡床。
伏读秀野刘丈閒居十五咏谨次高韵率易拜呈伏乞痛加绳削是所愿望 其十二 挽蔬园
作者：朱熹
朝代：宋

未觉闲来岁月频，荷锄方喜土膏匀。连畦已放瑶簪露，覆地行看玉本新。小摘登盘先饷客，晚炊当肉更宜人。却怜寂寞公仪子，拔尽园蔬不叹贫。
伏读秀野刘丈閒居十五咏谨次高韵率易拜呈伏乞痛加绳削是所愿望 其十五 前村□
作者：朱熹
朝代：宋

玉立寒烟寂寞滨，仙姿潇洒净无尘。千林摇落今如许，一树横斜独可人。真与雪霜娱晚景，任从桃柳殿残春。绿阴青子明年事，众口惊嗟鼎味新。
伏读秀野刘丈閒居十五咏谨次高韵率易拜呈伏乞痛加绳削是所愿望 其四 拙政堂
作者：朱熹
朝代：宋

骥足宁同曳尾龟，青山终是费心期。陶公归去有馀乐，潘令闲居不足追。自笑十连非所慕，未应三径苦无资。明朝谩拥朱轮去，猿鹤咨嗟政尔为。
伏读秀野刘丈閒居十五咏谨次高韵率易拜呈伏乞痛加绳削是所愿望·前村□
作者：朱熹
朝代：宋

玉立寒烟寂寞滨，仙姿潇洒凈无尘。
千林摇落今如许，一树横斜独可人。
真与雪霜娱晚景，任从桃柳殿残春。
绿阴青子明年事，众口惊嗟鼎味新。
伏读秀野刘丈閒居十五咏谨次高韵率易拜呈伏乞痛加绳削是所愿望·家山堂
作者：朱熹
朝代：宋

负米归来手自舂，岂知门外有晴峰。
羡公竟日尘氛远，拄颊看山幽兴浓。
心镜悬知不同调，诗坛那敢少争锋。
空余远岳寻师意，箇裏何妨为指踪。
伏读秀野刘丈閒居十五咏谨次高韵率易拜呈伏乞痛加绳削是所愿望·山人方丈
作者：朱熹
朝代：宋

方丈翛然屋数椽，槛前流水自清涟。
蒲团竹几通宵坐，扫地焚香白昼眠。
地窄不容挥麈客，室空那有散花天。
箇中有句无人荐，不是诸方五味禅。
伏读秀野刘丈閒居十五咏谨次高韵率易拜呈伏乞痛加绳削是所愿望·拙政堂
作者：朱熹
朝代：宋

骥足宁同曳尾龟，青山终是费心期。
陶公归去有余乐，潘令闲居不足追。
自笑十连非所慕，未应三径苦无资。
明朝谩拥朱轮去，猿鹤咨嗟政尔为。
伏读秀野刘丈閒居十五咏谨次高韵率易拜呈伏乞痛加绳削是所愿望·挽蔬园
作者：朱熹
朝代：宋

未觉闲来岁月频，荷鉏方喜土膏匀。
连畦已放瑶簪露，覆地行看玉本新。
小摘登盘先饷客，晚炊当肉更宜人。
却怜寂寞公仪子，拔尽园蔬不叹贫。
伏读秀野刘丈閒居十五咏谨次高韵率易拜呈伏乞痛加绳削是所愿望·春谷
作者：朱熹
朝代：宋

武夷高处是蓬莱，采得灵根手自栽。
地僻芳菲镇长在，谷寒蜂蝶未全来。
红裳似欲留人醉，锦障何妨为客开。
饮罢醒心何处所，远山重迭翠成堆。
伏读秀野刘丈閒居十五咏谨次高韵率易拜呈伏乞痛加绳削是所愿望·曲池轩
作者：朱熹
朝代：宋
体裁：七言律诗

去年种竹长新篁，今岁穿渠过野塘。自喜轩窗无俗韵，亦知草木有真香。林间急雨生秋思，水面微风度晚凉。却厌端居苦无事，凭栏闲理钓丝长。
伏读秀野刘丈閒居十五咏谨次高韵率易拜呈伏乞痛加绳削是所愿望·月波台
作者：朱熹
朝代：宋

潺潺流水注回塘，中作平台受晚凉。
四面不通车马迹，一尊聊饮芰荷香。
韩公无復吟花岛，楚客何劳赋药房。
少待须臾更清绝，月华零露洗匡床。
伏读秀野刘丈閒居十五咏谨次高韵率易拜呈伏乞痛加绳削是所愿望·秀野
作者：朱熹
朝代：宋

为怜蘅芷满芳洲，特地临江赋远游。
十亩何妨自春色，万缘从此付东流。
静看朝市真儿戏，须信田园是老谋。
出处知公有余裕，未应辛苦谢灵丘。
伏读秀野刘丈閒居十五咏谨次高韵率易拜呈伏乞痛加绳削是所愿望·秀野
作者：朱熹
朝代：宋

为怜蘅芷满芳洲，特地临江赋远游。十亩何妨自春色，万缘从此付东流。静看朝市真儿戏，须信田园是老谋。出处知公有馀裕，未应辛苦谢灵丘。乐事从兹不易涯，朱门还似野人家。行看靓艳须携酒，坐对清阴只煮茶。晓起苍凉承坠露，晚来光景乱蒸霞。平生结习今馀几，试数毗那襋上花。负米归来手自舂，岂知门外有晴峰。羡公竟日尘氛远，拄颊看山幽兴浓。心镜悬知不同调，诗坛那敢少争锋。空馀远岳寻师意，个里何妨为指踪。骥足宁同曳尾龟，青山终是费心期。陶公归去有馀乐，潘令闲居不足追。自笑十连非所慕，未应三径苦无资。明朝谩拥朱轮去，猿鹤咨嗟政尔为。幽兴年来莫与同，滋兰聊欲汎光风。真成佛国香云界，不数淮山桂树丛。花气无边曛欲醉，灵氛一点静还通。何须楚客纫秋佩，坐卧经行住此中。武夷高处是蓬莱，采得灵根手自栽。地僻芳菲镇长在，谷寒蜂蝶未全来。红裳似欲留人醉，锦障何妨为客开。饮罢醒心何处所，远山重叠翠成堆。扁舟容与小房栊，摇飏帘旌蜀锦红。两岸蒹葭秋色里，一川烟浪夕阳中。不愁滟滪双蓬鬓，未怯江湖万里风。筑室水中聊尔尔，何须极浦望朱宫。种药春畦有近功，不辞耘耔谩劳躬。渐看杞菊充庖下，即见芝英入笼中。病去自知非往日，身轻何必御泠风。出门会有儿童笑，不是当年植杖翁。方丈翛然屋数椽，槛前流水自清涟。蒲团竹几通宵坐，扫地焚香白昼眠。地窄不容挥麈客，室空那有散花天。个中有句无人荐，不是诸方五味禅。杨柳东边桂树西，小楼晴眺极霏微。山川政尔供凝目，尘土何妨略振衣。俯瞰桑田悲物化，闲披蕊笈洞玄机。却疑栏外连穹石，似厌支床去不归。潺潺流水注回塘，中作平台受晚凉。四面不通车马迹，一尊聊饮芰荷香。韩公无复吟花岛，楚客何劳赋药房。少待须臾更清绝，月华零露洗匡床。未觉闲来岁月频，荷锄方喜土膏匀。连畦已放瑶簪露，覆地行看玉本新。小摘登盘先饷客，晚炊当肉更宜人。却怜寂寞公仪子，拔尽园蔬不叹贫。门外黄尘没九逵，坊中丛桂长樛枝。三秋冷蕊从开落，终岁清阴不改移。幽径祇愁空翠滴，浓香一任晚风吹。攀援却恨王孙远，惆怅千林□□时。去年种竹长新篁，今岁穿渠过野塘。自喜轩窗无俗韵，亦知草木有真香。林间急雨生秋思，水面微风度晚凉。却厌端居苦无事，凭栏闲理钓丝长。玉立寒烟寂寞滨，仙姿潇洒净无尘。千林摇落今如许，一树横斜独可人。真与雪霜娱晚景，任从桃柳殿残春。绿阴青子明年事，众口惊嗟鼎味新。
伏读秀野刘丈閒居十五咏谨次高韵率易拜呈伏乞痛加绳削是所愿望·秋香径
作者：朱熹
朝代：宋
体裁：七言律诗

门外黄尘没九逵，坊中丛桂长樛枝。三秋冷蕊从开落，终岁清阴不改移。幽径祇愁空翠滴，浓香一任晚风吹。攀援却恨王孙远，惆怅千林□□时。
伏读秀野刘丈閒居十五咏谨次高韵率易拜呈伏乞痛加绳削是所愿望·积芳圃
作者：朱熹
朝代：宋

乐事从兹不易涯，朱门还似野人家。
行看靓艷须携酒，坐对清阴只煮茶。
晓起苍凉承坠露，晚来光景乱蒸霞。
平生结习今余几，试数毗那襋上花。
伏读秀野刘丈閒居十五咏谨次高韵率易拜呈伏乞痛加绳削是所愿望·舫斋
作者：朱熹
朝代：宋

扁舟容与小房栊，摇扬帘旌蜀锦红。
两岸蒹葭秋色裏，一川烟浪夕阳中。
不愁滟滪双蓬鬓，未怯江湖万里风。
筑室水中聊尔尔，何须极浦望朱宫。
伏读秀野刘丈閒居十五咏谨次高韵率易拜呈伏乞痛加绳削是所愿望·药圃
作者：朱熹
朝代：宋
体裁：七言律诗

种药春畦有近功，不辞耘耔谩劳躬。渐看杞菊充庖下，即见芝英入笼中。病去自知非往日，身轻何必御泠风。出门会有儿童笑，不是当年植杖翁。
伏读秀野刘丈閒居十五咏谨次高韵率易拜呈伏乞痛加绳削是所愿望·香界
作者：朱熹
朝代：宋

幽兴年来莫与同，滋兰聊欲泛光风。
真成佛国香云界，不数淮山桂树丛。
花气无边曛欲醉，灵氛一点静还通。
何须楚客纫秋佩，坐卧经行住此中。
伏读秀野刘丈閒居十五咏谨次高韵率易拜呈伏乞痛加绳削是所愿望·龟峰楼
作者：朱熹
朝代：宋

杨柳东边桂树西，小楼晴眺极霏微。
山川政尔供凝目，尘土何妨略振衣。
俯瞰桑田悲物化，闲披蘂笈洞玄机。
却疑栏外连穹石，似厌支床去不归。
伏读致政少傅相公送赵成都佳句两篇不胜慰幸已次高韵并饯其行而再赋此章以见区区瞻仰之意缮录拜呈伏乞采览
作者：朱熹
朝代：宋

归来寂莫卧漳滨，梦想威容阻再亲。绿野遥闻花欲语，赤书还喜雁来宾。闲中有句人争诵，妙处无心物自春。行马不因吾辈设，胸奇犹得话陈陈。一旦高辞将相权，身名从此庆双全。人誇迹已风尘外，谁道心游日月边。未许前贤专晚节，更将馀事发春妍。君王若要询黄发，便好临雍促肆筵。
伏读致政少傅相公送赵成都佳句两篇不胜慰幸已次高韵并饯其行而再赋此章以见区区瞻仰之意缮录拜呈伏乞采览·其一
作者：朱熹
朝代：宋
体裁：七言律诗

归来寂莫卧漳滨，梦想威容阻再亲。绿野遥闻花欲语，赤书还喜雁来宾。闲中有句人争诵，妙处无心物自春。行马不因吾辈设，胸奇犹得话陈陈。
伏读致政少傅相公送赵成都佳句两篇不胜慰幸已次高韵并饯其行而再赋此章以见区区瞻仰之意缮录拜呈伏乞采览·其一
作者：朱熹
朝代：宋

归来寂莫卧漳滨，梦想威容阻再亲。
绿野遥闻花欲语，赤书还喜鴈来宾。
闲中有句人争诵，妙处无心物自春。
行马不因吾辈设，胸奇犹得话陈陈。
伏读致政少傅相公送赵成都佳句两篇不胜慰幸已次高韵并饯其行而再赋此章以见区区瞻仰之意缮录拜呈伏乞采览·其二
作者：朱熹
朝代：宋

一旦高辞将相权，身名从此庆双全。
人夸迹已风尘外，谁道心游日月边。
未许前贤专晚节，更将余事发春妍。
君王若要询黄髮，便好临雍促肆筵。
伏读致政少傅相公送赵成都佳句两篇不胜慰幸已次高韵并饯其行而再赋此章以见区区瞻仰之意缮录拜呈伏乞采览·其二
作者：朱熹
朝代：宋

一旦高辞将相权，身名从此庆双全。人誇迹已风尘外，谁道心游日月边。未许前贤专晚节，更将馀事发春妍。君王若要询黄发，便好临雍促肆筵。
伏读赵清献公瑞岩留题感叹之馀追次元韵
作者：朱熹
朝代：宋
体裁：七言律诗

赵公名迹此犹微，已荐行藏第一机。直自当年留翰墨，至今穷谷尚光辉。时清谏疏空遗稿，岁晚高斋自掩扉。珍重九原如可作，问渠何处是真归。
伐木
作者：朱熹
朝代：宋
体裁：七言绝句

伐木相将入远山，共听幽鸟语关关。殷勤若解当时意，此日那容不尽欢。
伐木
作者：朱熹
朝代：宋

伐木相將入遠山，共聽幽鳥語關關。
殷勤若解當時意，此日那容不盡歡。
伯諫和詩云邪色哇聲方漫漫是中正氣愈駸駸予謂此乃聖人從心之妙三歎成詩重以問彼二首·其一
作者：朱熹
朝代：宋

任從耳畔妍聲過，特地胸中順氣萌。
箇裏詎容思勉得，羨君一躍了平生。
伯諫和詩云邪色哇聲方漫漫是中正氣愈駸駸予謂此乃聖人從心之妙三歎成詩重以問彼二首·其二
作者：朱熹
朝代：宋

闕里當年語從心，至今蹤跡尚難尋。
况君直至無心處，肯向人前話淺深。
伯谏和诗云邪色哇声方漫漫是中正气愈骎骎予谓此乃圣人从心之妙三叹成诗重以问彼二首
作者：朱熹
朝代：宋

任从耳畔妍声过，特地胸中顺气萌。个里讵容思勉得，羡君一跃了平生。阙里当年语从心，至今踪迹尚难寻。况君直至无心处，肯向人前话浅深。
伯谏和诗云邪色哇声方漫漫是中正气愈骎骎予谓此乃圣人从心之妙三叹成诗重以问彼二首·其一
作者：朱熹
朝代：宋

任从耳畔妍声过，特地胸中顺气萌。个里讵容思勉得，羡君一跃了平生。
伯谏和诗云邪色哇声方漫漫是中正气愈骎骎予谓此乃圣人从心之妙三叹成诗重以问彼二首·其一
作者：朱熹
朝代：宋

任从耳畔妍声过，特地胸中顺气萌。
箇裏讵容思勉得，羡君一跃了平生。
伯谏和诗云邪色哇声方漫漫是中正气愈骎骎予谓此乃圣人从心之妙三叹成诗重以问彼二首·其二
作者：朱熹
朝代：宋
体裁：七言绝句

阙里当年语从心，至今踪迹尚难寻。况君直至无心处，肯向人前话浅深。
何君飛仙
作者：朱熹
朝代：宋

大地何人鑿小空，翛然一榻卧相容。
巨靈擘破三千丈，西竺飛來第二峰。
出洞風來疑有虎，藏舟夜半忽乘龍。
怪來索我題詩句，稽首何君六石供。
何君飞仙
作者：朱熹
朝代：宋
体裁：七言律诗

大地何人凿小空，翛然一榻卧相容。巨灵擘破三千丈，西竺飞来第二峰。出洞风来疑有虎，藏舟夜半忽乘龙。怪来索我题诗句，稽首何君六石供。
作室为焚修之所拟步虚辞
作者：朱熹
朝代：宋
体裁：古风

归命仰璇极，寥阳太帝居。翛翛列羽幢，八景腾飞舆。愿倾无极光，回驾俯尘区。受我焚香礼，同彼浮黎都。
作室爲焚修之所擬步虛辭
作者：朱熹
朝代：宋

歸命仰璇極，寥陽太帝居。
翛翛列羽幢，八景騰飛輿。
願傾無極光，回駕俯塵區。
受我焚香禮，同彼浮黎都。
倒水坑作
作者：朱熹
朝代：宋
体裁：五言律诗

穷幽鲜外慕，殖志在丘园。即此竟无得，空恨岁时迁。川陆绵半载，烦燠当归缘。憩此苍山曲，洗心闻涧泉。
倒水坑作
作者：朱熹
朝代：宋

窮幽鮮外慕，殖志在丘園。
即此竟無得，空恨歲時遷。
川陸綿半載，煩燠當歸緣。
憩此蒼山曲，洗心聞澗泉。
借王嘉叟所藏赵祖文画孙兴公天台赋凝思幽岩朗咏长川一幅有契于心因作此诗二首
作者：朱熹
朝代：宋

翩然乘孤鹤，往至苍崖巅。上有桂树林，下有清泠渊。洗心咏太素，汎景窥灵诠。栖身托岁暮，毕此岩中缘。山空四无人，涧树生凉秋。杖策忘所适，水木娱清幽。散发尘外飙，濯足清瑶流。静啸长林内，举翮仍丹丘。
借王嘉叟所藏赵祖文画孙兴公天台赋凝思幽岩朗咏长川一幅有契于心因作此诗二首·其一
作者：朱熹
朝代：宋

翩然乘孤鹤，往至苍崖巅。上有桂树林，下有清泠渊。洗心咏太素，汎景窥灵诠。栖身托岁暮，毕此岩中缘。
借王嘉叟所藏赵祖文画孙兴公天台赋凝思幽岩朗咏长川一幅有契于心因作此诗二首·其一
作者：朱熹
朝代：宋

翩然乘孤鹤，往至苍崖巅。
上有桂树林，下有清泠渊。
洗心咏太素，泛景窥灵诠。
栖身託岁暮，毕此岩中缘。
借王嘉叟所藏赵祖文画孙兴公天台赋凝思幽岩朗咏长川一幅有契于心因作此诗二首·其二
作者：朱熹
朝代：宋

山空四无人，涧树生凉秋。杖策忘所适，水木娱清幽。散发尘外飙，濯足清瑶流。静啸长林内，举翮仍丹丘。
借王嘉叟所藏赵祖文画孙兴公天台赋凝思幽岩朗咏长川一幅有契于心因作此诗二首·其二
作者：朱熹
朝代：宋

山空四无人，涧树生凉秋。
杖策忘所适，水木娱清幽。
散髮尘外飙，濯足清瑶流。
静啸长林内，举翮仍丹丘。
借王嘉叟所藏趙祖文畫孫興公天台賦凝思幽巖朗詠長川一幅有契于心因作此詩二首·其一
作者：朱熹
朝代：宋

翩然乘孤鶴，往至蒼崖巔。
上有桂樹林，下有清泠淵。
洗心詠太素，汎景窺靈詮。
棲身託歲暮，畢此巖中緣。
借王嘉叟所藏趙祖文畫孫興公天台賦凝思幽巖朗詠長川一幅有契于心因作此詩二首·其二
作者：朱熹
朝代：宋

山空四無人，澗樹生凉秋。
杖策忘所適，水木娛清幽。
散髮塵外飆，濯足清瑶流。
靜嘯長林內，舉翮仍丹丘。
借韵呈府判张丈既以奉箴且求教药
作者：朱熹
朝代：宋

一生江海迥无俦，材大应容小未周。景好身闲真复乐，酒酣耳热却堪忧。飞腾莫羡摩天鹄，纯熟须参露地牛。我亦醒狂多忤物，颇能还赠一言不。
借韵呈府判张丈既以奉箴且求教药
作者：朱熹
朝代：宋

一生江海迥无俦，材大应容小未周。
景好身闲真復乐，酒酣耳热却堪忧。
飞腾莫羡摩天鹄，纯熟须参露地牛。
我亦醒狂多忤物，颇能还赠一言不。
借韻呈府判張丈既以奉箴且求教藥
作者：朱熹
朝代：宋

一生江海迥無儔，材大應容小未周。
景好身閑真復樂，酒酣耳熱却堪憂。
飛騰莫羨摩天鵠，純熟須參露地牛。
我亦醒狂多忤物，頗能還贈一言不。
偶成
作者：朱熹
朝代：宋

少年易学老难成，一寸光阴不可轻。
未觉池塘春草梦，阶前梧叶已秋声。
偶成
作者：朱熹
朝代：宋

少年易学老难成，一寸光阴不可轻。（争议：少年易老学难成）未觉池塘春草梦，阶前梧叶已秋声。
偶題三首·其一
作者：朱熹
朝代：宋

門外青山翠紫堆，幅巾終日面崔嵬。
只看雲斷成飛雨，不道雲從底處來。
偶題三首·其三
作者：朱熹
朝代：宋

步隨流水覓溪源，行到源頭却惘然。
始悟真源行不到，倚筇隨處弄潺湲。
偶題三首·其二
作者：朱熹
朝代：宋

擘開蒼峽吼奔雷，萬斛飛泉湧出來。
斷梗枯槎無泊處，一川寒碧自縈回。
偶题三首
作者：朱熹
朝代：宋

门外青山翠紫堆，幅巾终日面崔嵬。只看云断成飞雨，不道云从底处来。擘开苍峡吼奔雷，万斛飞泉涌出来。断梗枯槎无泊处，一川寒碧自萦回。步随流水觅溪源，行到源头却惘然。始信真源行不到，倚筇随处弄潺湲。
偶题三首
作者：朱熹
朝代：宋

门外青山翠紫堆，幅巾终日面崔嵬。只看云断成飞雨，不道云从底处来。擘开苍峡吼奔雷，万斛飞泉涌出来。断梗枯槎无泊处，一川寒碧自萦回。步随流水觅溪源，行到源头却惘然。始悟真源行不到，倚筇随处弄潺湲。
偶题三首·其一
作者：朱熹
朝代：宋
体裁：七言绝句

门外青山翠紫堆，幅巾终日面崔嵬。只看云断成飞雨，不道云从底处来。
偶题三首·其三
作者：朱熹
朝代：宋
体裁：七言绝句

步随流水觅溪源，行到源头却惘然。始悟真源行不到，倚筇随处弄潺湲。
偶题三首·其二
作者：朱熹
朝代：宋
体裁：七言绝句

擘开苍峡吼奔雷，万斛飞泉涌出来。断梗枯槎无泊处，一川寒碧自萦回。
傅安道杨仪之二漕劝农有诗次韵二首
作者：朱熹
朝代：宋

并峙双台峻，分驰四牡闲。共欣膏脉润，未要粉泥乾。诗律何妨细，欢情岂遂阑。新畬行可问，载酒想同看。世味今如许，吾生本自闲。心期虽好在，欲习未全乾。错莫尘编暗，栖迟壮节阑。不因勋业晚，清镜亦频看。
傅安道杨仪之二漕劝农有诗次韵二首·其一
作者：朱熹
朝代：宋

并峙双台峻，分驰四牡闲。共欣膏脉润，未要粉泥乾。诗律何妨细，欢情岂遂阑。新畬行可问，载酒想同看。
傅安道杨仪之二漕劝农有诗次韵二首·其一
作者：朱熹
朝代：宋

并峙双台峻，分驰四牡闲。
共欣膏脉润，未要粉泥干。
诗律何妨细，欢情岂遂阑。
新畬行可问，载酒想同看。
傅安道杨仪之二漕劝农有诗次韵二首·其二
作者：朱熹
朝代：宋

世味今如许，吾生本自闲。心期虽好在，欲习未全乾。错莫尘编暗，栖迟壮节阑。不因勋业晚，清镜亦频看。
傅安道杨仪之二漕劝农有诗次韵二首·其二
作者：朱熹
朝代：宋

世味今如许，吾生本自闲。
心期虽好在，欲习未全干。
错莫尘编暗，栖迟壮节阑。
不因勋业晚，清镜亦频看。
傅安道楊儀之二漕勸農有詩次韻二首·其一
作者：朱熹
朝代：宋

並峙雙臺峻，分馳四牡閑。
共欣膏脈潤，未要粉泥乾。
詩律何妨細，歡情豈遂闌。
新畬行可問，載酒想同看。
傅安道楊儀之二漕勸農有詩次韻二首·其二
作者：朱熹
朝代：宋

世味今如許，吾生本自閑。
心期雖好在，欲習未全乾。
錯莫塵編暗，棲遲壯節闌。
不因勳業晚，清鏡亦頻看。
元範別後寄惠佳篇清叟次韻見示格律俱高詠歎不置因亦用韻寫呈二兄聊發一笑·其一
作者：朱熹
朝代：宋

故人別我去，一月曠音驛。
今朝得新詩，開卷意已適。
知君到里門，征騎聊一息。
行復敞天閽，從容正朝幘。
自今九霄路，不復兩塵隔。
容與日華東，翱翔禁扉北。
回頭五峰下，寂漠笑孤客。
不賦歸去來，心形謾相役。
元範別後寄惠佳篇清叟次韻見示格律俱高詠歎不置因亦用韻寫呈二兄聊發一笑·其二
作者：朱熹
朝代：宋

五十行過二，雙鬢颯秋草。
平生素心人，誰與共茲抱。
今年廬山下，得子恨不早。
歲月幸同庚，詩書復同道。
惟應山南北，雲母夜堪擣。
獨生有先期，迴崖詎難到。
丹經不我誑，白髮須一掃。
看公鬚眉蒼，杖鉞督征討。
元範尊兄示及十梅詩風格清新意寄深遠吟玩累日欲和不能昨夕自白鹿玉澗歸偶得數語·寒梅
作者：朱熹
朝代：宋

白玉堂前樹，風清月影殘。
無情三弄笛，遥夜不勝寒。
元範尊兄示及十梅詩風格清新意寄深遠吟玩累日欲和不能昨夕自白鹿玉澗歸偶得數語·小梅
作者：朱熹
朝代：宋

且喜梅花開，莫嗟梅花小。
花小風味深，此意君已了。
元範尊兄示及十梅詩風格清新意寄深遠吟玩累日欲和不能昨夕自白鹿玉澗歸偶得數語·嶺梅
作者：朱熹
朝代：宋

梅花破萼時，瘴雨吹成雪。
驛使忽相逢，無言似愁絕。
元範尊兄示及十梅詩風格清新意寄深遠吟玩累日欲和不能昨夕自白鹿玉澗歸偶得數語·早梅
作者：朱熹
朝代：宋

霜風殊未高，杖策荒園裏。
仙子別經年，相看共驚喜。
元範尊兄示及十梅詩風格清新意寄深遠吟玩累日欲和不能昨夕自白鹿玉澗歸偶得數語·枯梅
作者：朱熹
朝代：宋

樛枝卧龍蛇，冷蘂綴冰雪。
千里故人心，今年爲誰折。
元範尊兄示及十梅詩風格清新意寄深遠吟玩累日欲和不能昨夕自白鹿玉澗歸偶得數語·江梅
作者：朱熹
朝代：宋

大雪天地閉，窮陰渺寒濱。
誰知江南信，已作明年春。
元範尊兄示及十梅詩風格清新意寄深遠吟玩累日欲和不能昨夕自白鹿玉澗歸偶得數語·落梅
作者：朱熹
朝代：宋

花開已凄凉，花落更愁寂。
來歲煙雨時，爲君和鼎實。
元範尊兄示及十梅詩風格清新意寄深遠吟玩累日欲和不能昨夕自白鹿玉澗歸偶得數語·賦梅
作者：朱熹
朝代：宋

君欲賦梅花，梅花若爲賦。
繞樹百千回，句在無言處。
元範尊兄示及十梅詩風格清新意寄深遠吟玩累日欲和不能昨夕自白鹿玉澗歸偶得數語·踺梅
作者：朱熹
朝代：宋

玉笛未黄昏，冰灘已清淺。
踈影不勝妍，愁心爲誰遠。
元範尊兄示及十梅詩風格清新意寄深遠吟玩累日欲和不能昨夕自白鹿玉澗歸偶得數語·野梅
作者：朱熹
朝代：宋

野風吹孤芳，迥立正愁絕。
皂蓋莫徘徊，堪看不堪折。
元范别后寄惠佳篇清叟次韵见示格律俱高咏叹不置因亦用韵写呈二兄聊发一笑 其一 呈元范
作者：朱熹
朝代：宋

故人别我去，一月旷音驿。今朝得新诗，开卷意已适。知君到里门，征骑聊一息。行复敞天阍，从容正朝帻。自今九霄路，不复两尘隔。容与日华东，翱翔禁扉北。回头五峰下，寂漠笑孤客。不赋归去来，心形谩相役。
元范别后寄惠佳篇清叟次韵见示格律俱高咏叹不置因亦用韵写呈二兄聊发一笑 其二 呈清叟
作者：朱熹
朝代：宋

五十行过二，双鬓飒秋草。平生素心人，谁与共兹抱。今年庐山下，得子恨不早。岁月幸同庚，诗书复同道。惟应山南北，云母夜堪捣。独生有先期，回崖讵难到。丹经不我诳，白发须一扫。看公须眉苍，杖钺督征讨。
元范别后寄惠佳篇清叟次韵见示格律俱高咏叹不置因亦用韵写呈二兄聊发一笑·其一
作者：朱熹
朝代：宋

故人别我去，一月旷音驿。
今朝得新诗，开卷意已适。
知君到里门，征骑聊一息。
行復敞天阍，从容正朝帻。
自今九霄路，不復两尘隔。
容与日华东，翱翔禁扉北。
回头五峰下，寂漠笑孤客。
不赋归去来，心形谩相役。
元范别后寄惠佳篇清叟次韵见示格律俱高咏叹不置因亦用韵写呈二兄聊发一笑·其二
作者：朱熹
朝代：宋

五十行过二，双鬓飒秋草。
平生素心人，谁与共兹抱。
今年庐山下，得子恨不早。
岁月幸同庚，诗书復同道。
惟应山南北，云母夜堪捣。
独生有先期，迴崖讵难到。
丹经不我诳，白髮须一扫。
看公鬚眉苍，杖钺督征讨。
元范别后寄惠佳篇清叟次韵见示格律俱高咏叹不置因亦用韵写呈二兄聊发一笑·呈元范
作者：朱熹
朝代：宋

故人别我去，一月旷音驿。今朝得新诗，开卷意已适。知君到里门，征骑聊一息。行复敞天阍，从容正朝帻。自今九霄路，不复两尘隔。容与日华东，翱翔禁扉北。回头五峰下，寂漠笑孤客。不赋归去来，心形谩相役。五十行过二，双鬓飒秋草。平生素心人，谁与共兹抱。今年庐山下，得子恨不早。岁月幸同庚，诗书复同道。惟应山南北，云母夜堪捣。独生有先期，回崖讵难到。丹经不我诳，白发须一扫。看公须眉苍，杖钺督征讨。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·寒梅
作者：朱熹
朝代：宋
体裁：五言绝句

白玉堂前树，风清月影残。无情三弄笛，遥夜不胜寒。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·小梅
作者：朱熹
朝代：宋
体裁：五言绝句

且喜梅花开，莫嗟梅花小。花小风味深，此意君已了。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·岭梅
作者：朱熹
朝代：宋
体裁：五言绝句

梅花破萼时，瘴雨吹成雪。驿使忽相逢，无言似愁绝。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·早梅
作者：朱熹
朝代：宋

霜风殊未高，杖策荒园裏。
仙子别经年，相看共惊喜。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·早梅
作者：朱熹
朝代：宋

霜风殊未高，杖策荒园里。仙子别经年，相看共惊喜。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·枯梅
作者：朱熹
朝代：宋

樛枝卧龙蛇，冷蕊缀冰雪。千里故人心，今年为谁折。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·枯梅
作者：朱熹
朝代：宋

樛枝卧龙蛇，冷蘂缀冰雪。
千里故人心，今年为谁折。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·江梅
作者：朱熹
朝代：宋
体裁：五言绝句

大雪天地闭，穷阴渺寒滨。谁知江南信，已作明年春。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·落梅
作者：朱熹
朝代：宋
体裁：五言绝句

花开已凄凉，花落更愁寂。来岁烟雨时，为君和鼎实。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·赋梅
作者：朱熹
朝代：宋
体裁：五言绝句

君欲赋梅花，梅花若为赋。绕树百千回，句在无言处。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·踺梅
作者：朱熹
朝代：宋

玉笛未黄昏，冰滩已清浅。疏影不胜妍，愁心为谁远。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·踺梅
作者：朱熹
朝代：宋

玉笛未黄昏，冰滩已清浅。
踈影不胜妍，愁心为谁远。
元范尊兄示及十梅诗风格清新意寄深远吟玩累日欲和不能昨夕自白鹿玉涧归偶得数语·野梅
作者：朱熹
朝代：宋
体裁：五言绝句

野风吹孤芳，迥立正愁绝。皂盖莫徘徊，堪看不堪折。
克己
作者：朱熹
朝代：宋

宝鉴当年照胆寒，向来埋没太无端。祇今垢尽明全见，还得当年宝鉴看。
克己
作者：朱熹
朝代：宋

宝鑑当年照胆寒，向来埋没太无端。
祇今垢尽明全见，还得当年宝鑑看。
克己
作者：朱熹
朝代：宋

寶鑑當年照膽寒，向來埋沒太無端。
祇今垢盡明全見，還得當年寶鑑看。
入南康界閲圖經感陶公李渤劉凝之事戲作
作者：朱熹
朝代：宋

長官定笑歸來晚，中允應嫌去却回。
惟有山人莫相笑，也曾還俗做官來。
入南康界阅图经感陶公李渤刘凝之事戏作
作者：朱熹
朝代：宋
体裁：七言绝句

长官定笑归来晚，中允应嫌去却回。惟有山人莫相笑，也曾还俗做官来。
入瑞岩道间得四绝句呈彦集充父二兄
作者：朱熹
朝代：宋

忆昔南游桂树阴，归来遗恨满尘襟。篮舆此日无穷思，万壑千岩秋气深。翩翩一马两肩舆，路转秋原十里馀。共说前山深更好，不辞迢递款禅居。清溪流过碧山头，空水澄鲜一色秋。隔断红尘三十里，白云黄叶共悠悠。风高木落晚秋时，日暮千林黄叶稀。祇有苍苍谷中树，岁寒心事不相违。
入瑞岩道间得四绝句呈彦集充父二兄·其一
作者：朱熹
朝代：宋
体裁：七言绝句

忆昔南游桂树阴，归来遗恨满尘襟。篮舆此日无穷思，万壑千岩秋气深。
入瑞岩道间得四绝句呈彦集充父二兄·其三
作者：朱熹
朝代：宋
体裁：七言绝句

清溪流过碧山头，空水澄鲜一色秋。隔断红尘三十里，白云黄叶共悠悠。
入瑞岩道间得四绝句呈彦集充父二兄·其二
作者：朱熹
朝代：宋

翩翩一马两肩舆，路转秋原十里余。
共说前山深更好，不辞迢递款禅居。
入瑞岩道间得四绝句呈彦集充父二兄·其二
作者：朱熹
朝代：宋

翩翩一马两肩舆，路转秋原十里馀。共说前山深更好，不辞迢递款禅居。
入瑞岩道间得四绝句呈彦集充父二兄·其四
作者：朱熹
朝代：宋
体裁：七言绝句

风高木落晚秋时，日暮千林黄叶稀。祇有苍苍谷中树，岁寒心事不相违。
入瑞巖道間得四絕句呈彥集充父二兄·其一
作者：朱熹
朝代：宋

憶昔南遊桂樹陰，歸來遺恨滿塵襟。
籃輿此日無窮思，萬壑千岩秋氣深。
入瑞巖道間得四絕句呈彥集充父二兄·其三
作者：朱熹
朝代：宋

清溪流過碧山頭，空水澄鮮一色秋。
隔斷紅塵三十里，白雲黄葉共悠悠。
入瑞巖道間得四絕句呈彥集充父二兄·其二
作者：朱熹
朝代：宋

翩翩一馬兩肩輿，路轉秋原十里餘。
共說前山深更好，不辭迢遞款禪居。
入瑞巖道間得四絕句呈彥集充父二兄·其四
作者：朱熹
朝代：宋

風高木落晚秋時，日暮千林黄葉稀。
祇有蒼蒼谷中樹，歲寒心事不相違。
兩絕句送順之南歸·其一
作者：朱熹
朝代：宋

門前三徑長蒿萊，愧予慇懃千里來。
校罷遺書却歸去，此心元自不曾灰。
兩絕句送順之南歸·其二
作者：朱熹
朝代：宋

幾年江海事幽尋，徧興雲僧話此心。
今日肯來論舊學，歲寒猶恐雪霜侵。
八月十七夜月
作者：朱熹
朝代：宋

忽忽秋逾半，清輝萬里同。
遥知竹林夜，共賞碧雲空。
寂寞盈尊酒，凄凉滿院風。
寒塘空自綠，不似小園東。
八月十七夜月
作者：朱熹
朝代：宋
体裁：五言律诗

忽忽秋逾半，清辉万里同。遥知竹林夜，共赏碧云空。寂寞盈尊酒，凄凉满院风。寒塘空自绿，不似小园东。
公济和诗见闵耽书勉以教外之乐以诗请问二首
作者：朱熹
朝代：宋

至理无言绝浅深，尘尘刹刹不相侵。如云教外传真的，却是瞿昙有两心。未必瞿昙有两心，莫将此意搅儒林。欲知陋巷忧时乐，只向韦编绝处寻。
公济和诗见闵耽书勉以教外之乐以诗请问二首·其一
作者：朱熹
朝代：宋

至理无言绝浅深，尘尘刹刹不相侵。如云教外传真的，却是瞿昙有两心。
公济和诗见闵耽书勉以教外之乐以诗请问二首·其一
作者：朱熹
朝代：宋

至理无言绝浅深，尘尘剎剎不相侵。
如云教外传真的，却是瞿昙有两心。
公济和诗见闵耽书勉以教外之乐以诗请问二首·其二
作者：朱熹
朝代：宋
体裁：七言绝句

未必瞿昙有两心，莫将此意搅儒林。欲知陋巷忧时乐，只向韦编绝处寻。
公济惠山蔬四种并以佳篇来贶因次其韵·笋
作者：朱熹
朝代：宋

新笋因君寄，康庐入梦中。
丹元余故宅，翠竹尚余风。
日日来威凤，年年馔箨龙。
犹嫌有兼味，不似一源功。
公济惠山蔬四种并以佳篇来贶因次其韵·笋
作者：朱熹
朝代：宋
体裁：五言律诗

新笋因君寄，康庐入梦中。丹元馀故宅，翠竹尚馀风。日日来威凤，年年馔箨龙。犹嫌有兼味，不似一源功。
公济惠山蔬四种并以佳篇来贶因次其韵·芹
作者：朱熹
朝代：宋
体裁：五言律诗

晚食宁论肉，知君薄世荣。琼田何日种，玉本一时生。白鹤今休误，青泥旧得名。收单还炙背，北阙傥关情。
公济惠山蔬四种并以佳篇来贶因次其韵·蕨
作者：朱熹
朝代：宋

西山采蕨人，蓬首尚倾国。
怀哉远莫致，引脰气已塞。
倾筐忽堕前，此意岂易得。
良遇不可迟，枯筇有余力。
公济惠山蔬四种并以佳篇来贶因次其韵·？
作者：朱熹
朝代：宋
体裁：五言律诗

灵草生何许，风泉古涧傍。褰裳勤采撷，枝箸嚏芳香。冷入玄根閟，春归翠颖长。遥知拈起处，全体露其常。
公济惠山蔬四种并以佳篇来贶因次其韵·𬊳
作者：朱熹
朝代：宋

灵草生何许，风泉古涧傍。
褰裳勤采撷，枝筯嚏芳香。
冷入玄根閟，春归翠颖长。
遥知拈起处，全体露其常。
公濟和詩見閔耽書勉以教外之樂以詩請問二首·其一
作者：朱熹
朝代：宋

至理無言絕淺深，塵塵剎剎不相侵。
如云教外傳真的，却是瞿曇有兩心。
公濟和詩見閔耽書勉以教外之樂以詩請問二首·其二
作者：朱熹
朝代：宋

未必瞿曇有兩心，莫將此意攪儒林。
欲知陋巷憂時樂，只向韋編絕處尋。
公濟惠山蔬四種并以佳篇來貺因次其韻·筍
作者：朱熹
朝代：宋

新笋因君寄，康廬入夢中。
丹元餘故宅，翠竹尚餘風。
日日來威鳳，年年饌籜龍。
猶嫌有兼味，不似一源功。
公濟惠山蔬四種并以佳篇來貺因次其韻·芹
作者：朱熹
朝代：宋

晚食寧論肉，知君薄世榮。
瓊田何日種，玉本一時生。
白鶴今休誤，青泥舊得名。
收單還炙背，北闕儻關情。
公濟惠山蔬四種并以佳篇來貺因次其韻·蕨
作者：朱熹
朝代：宋

西山採蕨人，蓬首尚傾國。
懷哉遠莫致，引脰氣已塞。
傾筐忽墮前，此意豈易得。
良遇不可遲，枯筇有餘力。
公濟惠山蔬四種并以佳篇來貺因次其韻·𬊳
作者：朱熹
朝代：宋

靈草生何許，風泉古澗傍。
褰裳勤采擷，枝筯嚏芳香。
冷入玄根閟，春歸翠穎長。
遥知拈起處，全體露其常。
六月十五日詣水公菴雨作
作者：朱熹
朝代：宋

雲起欲爲雨，中川分晦明。
纔驚橫嶺斷，已覺踈林鳴。
空際旱塵滅，虛堂凉思生。
頹簷滴瀝餘，忽作流泉傾。
况此高人居，地偏園景清。
芳馨雜悄蒨，俯仰同鮮榮。
我來偶茲適，中懷澹無營。
歸路綠泱漭，因之想巖耕。
六月十五日诣水公庵雨作
作者：朱熹
朝代：宋

云起欲为雨，中川分晦明。才惊横岭断，已觉疏林鸣。空际旱尘灭，虚堂凉思生。颓檐滴沥余，忽作流泉倾。况此高人居，地偏园景清。芳馨杂悄蒨，俯仰同鲜荣。我来偶兹适，中怀淡无营。归路绿泱漭，因之想岩耕。
六月十五日诣水公庵雨作
作者：朱熹
朝代：宋

云起欲为雨，中川分晦明。才惊横岭断，已觉疏林鸣。空际旱尘灭，虚堂凉思生。颓檐滴沥馀，忽作流泉倾。况此高人居，地偏园景清。芳馨杂悄茜，俯仰同鲜荣。我来偶兹适，中怀澹无营。归路绿泱漭，因之想岩耕。
六月十五日诣水公庵雨作
作者：朱熹
朝代：宋

云起欲为雨，中川分晦明。
纔惊横岭断，已觉踈林鸣。
空际旱尘灭，虚堂凉思生。
颓檐滴沥余，忽作流泉倾。
况此高人居，地偏园景清。
芳馨杂悄蒨，俯仰同鲜荣。
我来偶兹适，中怀澹无营。
归路绿泱漭，因之想岩耕。
兰
作者：朱熹
朝代：宋

谩种秋兰四五茎，疏帘底事太关情。可能不作凉风计，护得幽兰到晚清。
兰
作者：朱熹
朝代：宋
体裁：诗

谩种秋兰四五茎，疏帘底事太关情。可能不作凉风计，护得幽香到晚清。
兰
作者：朱熹
朝代：宋

谩种秋兰四五茎，踈帘底事太关情。
可能不作凉风计，护得幽香到晚清。
兰涧
作者：朱熹
朝代：宋

光风浮碧涧，兰枯日猗猗。竟岁无人采，含薰只自知。
兼山閣雨中
作者：朱熹
朝代：宋

兩山相接雨冥冥，四牖東西萬木青。
面似凍梨頭似雪，後生誰與屬遺經。
兼山阁雨中
作者：朱熹
朝代：宋
体裁：七言绝句

两山相接雨冥冥，四牖东西万木青。面似冻梨头似雪，后生谁与属遗经。
再和
作者：朱熹
朝代：宋

久矣投装返旧墟，不将心事赋闲居。
荷鉏带月朝治秽，植杖临风夕挽蔬。
三径犹寻陶令宅，万籤聊借邺侯书。
木瓜更得琼琚报，吟咏从今乐有余。
再和
作者：朱熹
朝代：宋

久矣投装返旧墟，不将心事赋闲居。荷锄带月朝治秽，植杖临风夕挽蔬。三径犹寻陶令宅，万签聊借邺侯书。木瓜更得琼琚报，吟咏从今乐有馀。
再和
作者：朱熹
朝代：宋

久矣投裝返舊墟，不將心事賦閑居。
荷鉏带月朝治穢，植杖臨風夕挽蔬。
三逕猶尋陶令宅，萬籤聊借鄴侯書。
木瓜更得瓊琚報，吟咏從今樂有餘。
再和油字韵
作者：朱熹
朝代：宋

楚山黄落正离忧，喜见寒杉卷碧油。倦客今年真白发，羽人何日定丹丘。奇兵捷出吾当避，狭路争先子不犹。个里竟能无一语，应惭二鸟起相酬。
再和油字韵
作者：朱熹
朝代：宋

楚山黄落正离忧，喜见寒杉卷碧油。
倦客今年真白髮，羽人何日定丹丘。
奇兵捷出吾当避，狭路争先子不犹。
箇裏竟能无一语，应惭二鸟起相酬。
再和油字韻
作者：朱熹
朝代：宋

楚山黄落正離憂，喜見寒杉卷碧油。
倦客今年真白髮，羽人何日定丹丘。
奇兵捷出吾當避，狹路爭先子不猶。
箇裏竟能無一語，應慙二鳥起相酬。
再得古木
作者：朱熹
朝代：宋

青山一何深，上下尽云木。
中有千岁姿，偃蹇卧寒谷。
明堂不征材，大匠肯回目。
樵斧莫谩寻，从渠媚幽独。
再得古木
作者：朱熹
朝代：宋

青山一何深，上下尽云木。中有千岁姿，偃蹇卧寒谷。明堂不徵材，大匠肯回目。樵斧莫谩寻，从渠媚幽独。
再得古木
作者：朱熹
朝代：宋

青山一何深，上下盡雲木。
中有千歲姿，偃蹇卧寒谷。
明堂不徵材，大匠肯回目。
樵斧莫謾尋，從渠媚幽獨。
再次王宰韵
作者：朱熹
朝代：宋
体裁：七言律诗

相随到处一羊裘，况有澄江散客愁。且看跳鱼并集鸟，莫思去马与来牛。欢情往日空回首，酒味今年不下喉。只待两公高宴罢，却携茶鼎上渔舟。
再次王宰韻
作者：朱熹
朝代：宋

相隨到處一羊裘，况有澄江散客愁。
且看跳魚并集鳥，莫思去馬與來牛。
歡情往日空回首，酒味今年不下喉。
只待兩公高宴罷，却携茶鼎上漁舟。
再用前韵
作者：朱熹
朝代：宋
体裁：五言律诗

久阴冬竟暖，欲霁气先清。田舍占烟火，军家候鼓钲。风霜千里肃，天地一朝晴。明日知何日，阳春又发生。
再用前韵示诸同游
作者：朱熹
朝代：宋

幽卧寒岩不记年，饱看山月听风泉。舒忧正得琴三叠，玩意惟凭易一编。误落尘中乖夙尚，却思洞里付真传。封章倘幸天从欲，便解铜符谢絷骞。
再用前韵示诸同游
作者：朱熹
朝代：宋

幽卧寒岩不记年，饱看山月听风泉。
舒忧正得琴三迭，玩意惟凭易一编。
误落尘中乖夙尚，却思洞裏付真传。
封章倘幸天从欲，便解铜符谢絷骞。
再用前韻
作者：朱熹
朝代：宋

久陰冬竟暖，欲霽氣先清。
田舍占煙火，軍家候鼓鉦。
風霜千里肅，天地一朝晴。
明日知何日，陽春又發生。
再用前韻示諸同遊
作者：朱熹
朝代：宋

幽卧寒巖不記年，飽看山月聽風泉。
舒憂正得琴三疊，玩意惟憑易一編。
誤落塵中乖夙尚，却思洞裏付真傳。
封章倘幸天從欲，便解銅符謝縶騫。
再用韵题翠壁
作者：朱熹
朝代：宋
体裁：七言律诗

孤亭一目尽天涯，俯瞰烟村八九家。翠壁何年悬布水，绿阴经雨堕危花。杖藜徙倚凝春望，觅句淹留到晚衙。珍重诗翁莫相恼，枯肠搅断鬓丝华。
再用韻題翠壁
作者：朱熹
朝代：宋

孤亭一目盡天涯，俯瞰烟村八九家。
翠壁何年懸布水，綠陰經雨墮危花。
杖藜徙倚凝春望，覓句淹留到晚衙。
珍重詩翁莫相惱，枯腸攪斷鬢絲華。
再答择之
作者：朱熹
朝代：宋
体裁：七言绝句

兢惕如君不自轻，世纷何处得关情。也应妙敬无穷意，雪未消时草已生。
再答擇之
作者：朱熹
朝代：宋

兢惕如君不自輕，世紛何處得關情。
也應妙敬無窮意，雪未消時草已生。
再至作
作者：朱熹
朝代：宋

荒城一騁望，落景麗譙門。
隠隠鍾猶度，依依嵐欲昏。
風霜非故里，禾黍但秋原。
極目歸來晚，茲懷誰與論。
再至作
作者：朱熹
朝代：宋

荒城一骋望，落景丽谯门。隐隐钟犹度，依依岚欲昏。风霜非故里，禾黍但秋原。极目归来晚，兹怀谁与论。
再至作
作者：朱熹
朝代：宋

荒城一骋望，落景丽谯门。
隠隠钟犹度，依依岚欲昏。
风霜非故里，禾黍但秋原。
极目归来晚，兹怀谁与论。
再至同安假民舍以居示諸生
作者：朱熹
朝代：宋

端居託窮巷，廩食守微官。
事少心慮怡，吏休庭宇寬。
晨興吟誦餘，體物隨所安。
杜門不復出，悠然得真歡。
良朋夙所敦，精義時一殫。
壺餐雖牢落，此亦非所難。
再至同安假民舍以居示诸生
作者：朱熹
朝代：宋

端居托穷巷，廪食守微官。事少心虑怡，吏休庭宇宽。晨兴吟诵馀，体物随所安。杜门不复出，悠然得真欢。良朋夙所敦，精义时一殚。壶餐虽牢落，此亦非所难。
再至同安假民舍以居示诸生
作者：朱熹
朝代：宋

端居託穷巷，廪食守微官。
事少心虑怡，吏休庭宇宽。
晨兴吟诵余，体物随所安。
杜门不復出，悠然得真欢。
良朋夙所敦，精义时一殚。
壶餐虽牢落，此亦非所难。
再賦解嘲
作者：朱熹
朝代：宋

宇宙一瞬息，人生等浮游。
云何百年內，萬變紛相酬。
顛倒不自知，旁觀乃堪羞。
拱揖尚虞夏，干戈到商周。
豈悟曠士懷，泛若不繫舟。
駟馬諒弗視，名高非所求。
彼哉夸奪子，逝矣崑崙丘。
褰裳絕冥外，天風舞雲裘。
再赋解嘲
作者：朱熹
朝代：宋

宇宙一瞬息，人生等浮游。云何百年内，万变纷相酬。颠倒不自知，旁观乃堪羞。拱揖尚虞夏，干戈到商周。岂悟旷士怀，泛若不系舟。驷马谅弗视，名高非所求。彼哉夸夺子，逝矣昆崙丘。褰裳绝冥外，天风舞云裘。
再赋解嘲
作者：朱熹
朝代：宋

宇宙一瞬息，人生等浮游。
云何百年内，万变纷相酬。
颠倒不自知，旁观乃堪羞。
拱揖尚虞夏，干戈到商周。
岂悟旷士怀，泛若不繫舟。
驷马谅弗视，名高非所求。
彼哉夸夺子，逝矣昆崙丘。
褰裳绝冥外，天风舞云裘。
再題
作者：朱熹
朝代：宋

古寺重來感慨深，小軒仍是舊窺臨。
向來妙處今遺恨，萬古長空一片心。
再題吳公濟風泉亭
作者：朱熹
朝代：宋

華林翠磵響風泉，竟日閑來石上眠。
更結危亭俯幽聽，未妨長作地行仙。
再题
作者：朱熹
朝代：宋
体裁：七言绝句

古寺重来感慨深，小轩仍是旧窥临。向来妙处今遗恨，万古长空一片心。
再题吴公济风泉亭
作者：朱熹
朝代：宋

华林翠涧响风泉，竟日闲来石上眠。更结危亭俯幽听，未妨长作地行仙。
再题吴公济风泉亭
作者：朱熹
朝代：宋

华林翠磵响风泉，竟日闲来石上眠。
更结危亭俯幽听，未妨长作地行仙。
冬日二首·其一
作者：朱熹
朝代：宋

萧索时序晚，已复度高秋。回涧白波起，通川绛树稠。晨风散清霜，嘉稻卷平畴。独怀志士感，岁事幸将休。
冬日二首·其一
作者：朱熹
朝代：宋

萧索时序晚，已復度高秋。
回涧白波起，通川绛树稠。
晨风散清霜，嘉稻卷平畴。
独怀志士感，岁事幸将休。
冬日二首·其一
作者：朱熹
朝代：宋

蕭索時序晚，已復度高秋。
回澗白波起，通川絳樹稠。
晨風散清霜，嘉稻卷平疇。
獨懷志士感，歲事幸將休。
冬日二首·其二
作者：朱熹
朝代：宋
体裁：五言律诗

清霜染涧树，萧索向严冬。密雨有时集，寒云无定容。波明横濑出，风急远林空。一极窗间眺，高旻矗乱峰。
冬日二首·其二
作者：朱熹
朝代：宋

清霜染澗樹，蕭索向嚴冬。
密雨有時集，寒雲無定容。
波明橫瀨出，風急遠林空。
一極窗間眺，高旻矗亂峰。
冬至阴雨
作者：朱熹
朝代：宋

愆阳值岁晏，忽复层阴结。一雨散霏微，千林共骚屑。端居遗簿领，远意怀幽洁。旷虑守微痾，殊方感新节。岂伊田庐念，丘垄心摧折。还登东领冈，瞻伫何由歇。
冬至阴雨
作者：朱熹
朝代：宋

愆阳值岁晏，忽復层阴结。
一雨散霏微，千林共骚屑。
端居遗簿领，远意怀幽洁。
旷虑守微痾，殊方感新节。
岂伊田庐念，丘壠心摧折。
还登东领冈，瞻竚何由歇。
冬至陰雨
作者：朱熹
朝代：宋

愆陽值歲晏，忽復層陰結。
一雨散霏微，千林共騷屑。
端居遺簿領，遠意懷幽潔。
曠慮守微痾，殊方感新節。
豈伊田廬念，丘壠心摧折。
還登東領岡，瞻竚何由歇。
冬雨不止
作者：朱熹
朝代：宋

忽忽时序改，白日藏光辉。重阴润九野，小雨纷微微。苍山寒气深，高林霜叶稀。田家秋成意，落落乖所期。旷望独兴怀，戚戚愁寒饥。事至当复遣，且掩荒园扉。
冬雨不止
作者：朱熹
朝代：宋

忽忽时序改，白日藏光辉。
重阴润九野，小雨纷微微。
苍山寒气深，高林霜叶稀。
田家秋成意，落落乖所期。
旷望独兴怀，戚戚愁寒饥。
事至当復遣，且掩荒园扉。
冬雨不止
作者：朱熹
朝代：宋

忽忽時序改，白日藏光輝。
重陰潤九野，小雨紛微微。
蒼山寒氣深，高林霜葉稀。
田家秋成意，落落乖所期。
曠望獨興懷，戚戚愁寒饑。
事至當復遣，且掩荒園扉。
出山道中口占
作者：朱熹
朝代：宋

川原紅綠一時新，暮雨朝晴更可人。
書冊埋頭無了日，不如拋却去尋春。
出山道中口占
作者：朱熹
朝代：宋

川原红绿一时新，暮雨朝晴更可人。
书册埋头无了日，不如抛却去寻春。
分宜晚泊江亭望南山之勝絕江往遊將還而舟子不至擇之刺船徑渡呼之予與伯崇佇立以俟因得二絕·其一
作者：朱熹
朝代：宋

寒水粼粼受晚風，輕舠來往思無窮。
何妨也向溪南去，徙倚空林暮藹中。
分宜晚泊江亭望南山之勝絕江往遊將還而舟子不至擇之刺船徑渡呼之予與伯崇佇立以俟因得二絕·其二
作者：朱熹
朝代：宋

一棹翩然喚不回，兩筇江畔久徘徊。
早知君有如神技，同下中流亦快哉。
分宜晚泊江亭望南山之胜绝江往游将还而舟子不至择之刺船径渡呼之予与伯崇伫立以俟因得二绝
作者：朱熹
朝代：宋

寒水粼粼受晚风，轻舠来往思无穷。何妨也向溪南去，徙倚空林暮蔼中。一棹翩然唤不回，两筇江畔久徘徊。早知君有如神技，同下中流亦快哉。
分宜晚泊江亭望南山之胜绝江往游将还而舟子不至择之刺船径渡呼之予与伯崇伫立以俟因得二绝·其一
作者：朱熹
朝代：宋
体裁：七言绝句

寒水粼粼受晚风，轻舠来往思无穷。何妨也向溪南去，徙倚空林暮蔼中。
分宜晚泊江亭望南山之胜绝江往游将还而舟子不至择之刺船径渡呼之予与伯崇伫立以俟因得二绝·其二
作者：朱熹
朝代：宋
体裁：七言绝句

一棹翩然唤不回，两筇江畔久徘徊。早知君有如神技，同下中流亦快哉。
分水鋪壁間讀趙仲縝留題二十字戲續其後
作者：朱熹
朝代：宋

水流無彼此，地勢有西東。
若識分時異，方知合處同。
分水铺壁间读赵仲缜留题二十字戏续其后
作者：朱熹
朝代：宋
体裁：五言绝句

水流无彼此，地势有西东。若识分时异，方知合处同。
分韵得眠意二字赋醉石简寂各一篇呈同游诸兄 其一 醉石
作者：朱熹
朝代：宋

驱车何所适，往至秋云边。企彼涧中石，举觞酹飞泉。怀哉千载人，矫首辞世喧。凄凉义熙后，日醉向此眠。仰视但青冥，俯听惊潺湲。起坐三太息，涕泗如奔川。神驰北阙阴，思属东海壖。丹衷竟莫展，素节空复全。低徊万古情，恻怆颜公篇。为君结茅屋，岁暮当来还。
分韵得眠意二字赋醉石简寂各一篇呈同游诸兄 其二 简寂
作者：朱熹
朝代：宋

天秋山气深，日落林景翠。亦知后骑迫，且复一流憩。环瞻峰列屏，迥瞩泉下濞。永怀仙陆子，久挹浮丘袂。于今知几载，故宇日荒废。空馀醮坛石，香火谁复继。更怜韦刺史，五字有真意。虎竹付归人，悲风起横吹。沉吟向绝迹，浩荡发幽寄。来者知为谁，念我傥三喟。
分韵得眠意二字赋醉石简寂各一篇呈同游诸兄·其一
作者：朱熹
朝代：宋

驱车何所适，往至秋云边。
企彼涧中石，举觞酹飞泉。
怀哉千载人，矫首辞世喧。
凄凉义熙后，日醉向此眠。
仰视但青冥，俯听惊潺湲。
起坐三太息，涕泗如奔川。
神驰北阙阴，思属东海壖。
丹衷竟莫展，素节空復全。
低徊万古情，恻怆颜公篇。
为君结茅屋，岁暮当来还。
分韵得眠意二字赋醉石简寂各一篇呈同游诸兄·其二
作者：朱熹
朝代：宋

天秋山气深，日落林景翠。
亦知后骑迫，且復一流憩。
环瞻峰列屏，迥瞩泉下濞。
永怀仙陆子，久挹浮丘袂。
于今知几载，故宇日荒废。
空余醮坛石，香火谁復继。
更怜韦刺史，五字有真意。
虎竹付归人，悲风起横吹。
沉吟向绝迹，浩荡发幽寄。
来者知为谁，念我傥三喟。
分韵得眠意二字赋醉石简寂各一篇呈同游诸兄·醉石
作者：朱熹
朝代：宋

驱车何所适，往至秋云边。企彼涧中石，举觞酹飞泉。怀哉千载人，矫首辞世喧。凄凉义熙后，日醉向此眠。仰视但青冥，俯听惊潺湲。起坐三太息，涕泗如奔川。神驰北阙阴，思属东海壖。丹衷竟莫展，素节空复全。低徊万古情，恻怆颜公篇。为君结茅屋，岁暮当来还。天秋山气深，日落林景翠。亦知后骑迫，且复一流憩。环瞻峰列屏，迥瞩泉下濞。永怀仙陆子，久挹浮丘袂。于今知几载，故宇日荒废。空馀醮坛石，香火谁复继。更怜韦刺史，五字有真意。虎竹付归人，悲风起横吹。沉吟向绝迹，浩荡发幽寄。来者知为谁，念我傥三喟。
分韻得眠意二字賦醉石簡寂各一篇呈同遊諸兄·其一
作者：朱熹
朝代：宋

驅車何所適，往至秋雲邊。
企彼澗中石，舉觴酹飛泉。
懷哉千載人，矯首辭世喧。
凄凉義熙後，日醉向此眠。
仰視但青冥，俯聽驚潺湲。
起坐三太息，涕泗如奔川。
神馳北闕陰，思屬東海壖。
丹衷竟莫展，素節空復全。
低徊萬古情，惻愴顔公篇。
爲君結茅屋，歲暮當來還。
分韻得眠意二字賦醉石簡寂各一篇呈同遊諸兄·其二
作者：朱熹
朝代：宋

天秋山氣深，日落林景翠。
亦知後騎迫，且復一流憩。
環瞻峰列屏，迥矚泉下濞。
永懷仙陸子，久挹浮丘袂。
于今知幾載，故宇日荒廢。
空餘醮壇石，香火誰復繼。
更憐韋刺史，五字有真意。
虎竹付歸人，悲風起橫吹。
沉吟向絕迹，浩蕩發幽寄。
來者知爲誰，念我儻三喟。
列岫望西山最正殆无毫发遗恨滕王秋屏皆不及也因作此诗二首
作者：朱熹
朝代：宋

城中望西山，拄颊空朝暮。不到列岫亭，讵知亲切处。东西水平分，南北山中判。妙处毫发间，商略无遗算。
列岫望西山最正殆无毫发遗恨滕王秋屏皆不及也因作此诗二首·其二
作者：朱熹
朝代：宋

东西水平分，南北山中判。妙处毫发间，商略无遗算。
列岫望西山最正殆无毫髮遗恨滕王秋屏皆不及也因作此诗二首·其一
作者：朱熹
朝代：宋
体裁：五言绝句

城中望西山，拄颊空朝暮。不到列岫亭，讵知亲切处。
列岫望西山最正殆无毫髮遗恨滕王秋屏皆不及也因作此诗二首·其二
作者：朱熹
朝代：宋

东西水平分，南北山中判。
妙处毫髮间，商略无遗算。
列岫望西山最正殆無毫髮遺恨滕王秋屏皆不及也因作此詩二首·其一
作者：朱熹
朝代：宋

城中望西山，拄頰空朝暮。
不到列岫亭，詎知親切處。
列岫望西山最正殆無毫髮遺恨滕王秋屏皆不及也因作此詩二首·其二
作者：朱熹
朝代：宋

東西水平分，南北山中判。
妙處毫髮間，商略無遺算。
刘子澄远寄羊裘且有怀仁辅义之语戏成两绝为谢以发千里一笑
作者：朱熹
朝代：宋

短棹长蓑九曲滩，晚来闲弄钓鱼竿。几回欲过前湾去，却怕斜风特地寒。谁把羊裘与醉披，故人心事不相违。狂奴今夜知何处，月冷风凄未肯归。
刘子澄远寄羊裘且有怀仁辅义之语戏成两绝为谢以发千里一笑·其一
作者：朱熹
朝代：宋

短棹长簑九曲滩，晚来闲弄钓鱼竿。
几回欲过前湾去，却怕斜风特地寒。
刘子澄远寄羊裘且有怀仁辅义之语戏成两绝为谢以发千里一笑·其一
作者：朱熹
朝代：宋

短棹长蓑九曲滩，晚来闲弄钓鱼竿。几回欲过前湾去，却怕斜风特地寒。
刘子澄远寄羊裘且有怀仁辅义之语戏成两绝为谢以发千里一笑·其二
作者：朱熹
朝代：宋
体裁：七言绝句

谁把羊裘与醉披，故人心事不相违。狂奴今夜知何处，月冷风凄未肯归。
刘平甫分惠水栀小诗为谢二首
作者：朱熹
朝代：宋

年来衰懒罢书淫，偶向盆山寄此心。何事凉阴老居士，便分幽赏助清吟。何处飞来薝卜林，老枝樛屈更萧椮。凄凉杜老江头句，坐对行吟得自箴。
刘平甫分惠水栀小诗为谢二首·其一
作者：朱熹
朝代：宋
体裁：七言绝句

年来衰懒罢书淫，偶向盆山寄此心。何事凉阴老居士，便分幽赏助清吟。
刘平甫分惠水栀小诗为谢二首·其二
作者：朱熹
朝代：宋
体裁：七言绝句

何处飞来薝卜林，老枝樛屈更萧椮。凄凉杜老江头句，坐对行吟得自箴。
刘平甫席上分韵得写字
作者：朱熹
朝代：宋
体裁：古风

岁暮风雨交，流云暗平野。公子燕华姻，招呼及同社。高情寄壶觞，晤语到风雅。剪烛夜堂深，幽怀共输写。
刘德明彦集祝弟以夏云多奇峰为韵赋诗戏成五绝
作者：朱熹
朝代：宋

出山几何时，归来便长夏。端居心不怡，散策长林下。为客厌城市，还家辞世纷。朝昏何所见，但有四山云。闭门事幽讨，岁月忽已多。客来无可问，与君共弦歌。干时本已懒，胸次况亡奇。若问中林趣，婆娑祇自知。炎蒸不可柰，云气满前峰。向夕风吹尽，微闻远寺钟。
刘德明彦集祝弟以夏云多奇峰为韵赋诗戏成五绝·其一
作者：朱熹
朝代：宋
体裁：五言绝句

出山几何时，归来便长夏。端居心不怡，散策长林下。
刘德明彦集祝弟以夏云多奇峰为韵赋诗戏成五绝·其三
作者：朱熹
朝代：宋

闭门事幽讨，岁月忽已多。客来无可问，与君共弦歌。
刘德明彦集祝弟以夏云多奇峰为韵赋诗戏成五绝·其三
作者：朱熹
朝代：宋

闭门事幽讨，岁月忽已多。
客来无可问，与君共絃歌。
刘德明彦集祝弟以夏云多奇峰为韵赋诗戏成五绝·其二
作者：朱熹
朝代：宋
体裁：五言绝句

为客厌城市，还家辞世纷。朝昏何所见，但有四山云。
刘德明彦集祝弟以夏云多奇峰为韵赋诗戏成五绝·其五
作者：朱熹
朝代：宋
体裁：五言绝句

炎蒸不可柰，云气满前峰。向夕风吹尽，微闻远寺钟。
刘德明彦集祝弟以夏云多奇峰为韵赋诗戏成五绝·其四
作者：朱熹
朝代：宋
体裁：五言绝句

干时本已懒，胸次况亡奇。若问中林趣，婆娑祇自知。
別陳講師
作者：朱熹
朝代：宋

幾年勞夢想，今日慰登臨。
况入芝蘭室，又聞金玉音。
與君連夜語，盡我一生心。
此外成華髮，無因得重尋。
別韻賦一篇
作者：朱熹
朝代：宋

踏雪凌霜眼界新，舉鞭遥指玉嶙峋。
回頭此日成千里，橫槊思君少一人。
别陈讲师
作者：朱熹
朝代：宋

几年劳梦想，今日慰登临。况入芝兰室，又闻金玉音。与君连夜语，尽我一生心。此外成华发，无因得重寻。
别陈讲师
作者：朱熹
朝代：宋

几年劳梦想，今日慰登临。
况入芝兰室，又闻金玉音。
与君连夜语，尽我一生心。
此外成华髮，无因得重寻。
别韵赋一篇
作者：朱熹
朝代：宋
体裁：七言绝句

踏雪凌霜眼界新，举鞭遥指玉嶙峋。回头此日成千里，横槊思君少一人。
到袁州二首
作者：朱熹
朝代：宋

马蹄今日到袁州，山木萧椮四面愁。多谢晚来风力劲，朔云寒日共悠悠。袁州刺史几何人，韩李流芳独未泯。道丧时危今日意，九原遗恨一时新。
到袁州二首·其一
作者：朱熹
朝代：宋

馬蹄今日到袁州，山木蕭椮四面愁。
多謝晚來風力勁，朔雲寒日共悠悠。
到袁州二首·其一
作者：朱熹
朝代：宋
体裁：七言绝句

马蹄今日到袁州，山木萧椮四面愁。多谢晚来风力劲，朔云寒日共悠悠。
到袁州二首·其二
作者：朱熹
朝代：宋
体裁：七言绝句

袁州刺史几何人，韩李流芳独未泯。道丧时危今日意，九原遗恨一时新。
到袁州二首·其二
作者：朱熹
朝代：宋

袁州刺史幾何人，韓李流芳獨未泯。
道喪時危今日意，九原遺恨一時新。
劉子澄遠寄羊裘且有懷仁輔義之語戲成兩絕爲謝以發千里一笑·其一
作者：朱熹
朝代：宋

短棹長簑九曲灘，晚來閑弄釣魚竿。
幾回欲過前灣去，却怕斜風特地寒。
劉子澄遠寄羊裘且有懷仁輔義之語戲成兩絕爲謝以發千里一笑·其二
作者：朱熹
朝代：宋

誰把羊裘與醉披，故人心事不相違。
狂奴今夜知何處，月冷風凄未肯歸。
劉平甫分惠水梔小詩爲謝二首·其一
作者：朱熹
朝代：宋

年來衰懶罷書淫，偶向盆山寄此心。
何事凉陰老居士，便分幽賞助清吟。
劉平甫分惠水梔小詩爲謝二首·其二
作者：朱熹
朝代：宋

何處飛來薝蔔林，老枝樛屈更蕭椮。
凄凉杜老江頭句，坐對行吟得自箴。
劉平甫席上分韻得寫字
作者：朱熹
朝代：宋

歲暮風雨交，流雲暗平野。
公子燕華姻，招呼及同社。
高情寄壺觴，晤語到風雅。
剪燭夜堂深，幽懷共輸寫。
劉德明彥集祝弟以夏雲多奇峰爲韻賦詩戲成五絕·其一
作者：朱熹
朝代：宋

出山幾何時，歸來便長夏。
端居心不怡，散策長林下。
劉德明彥集祝弟以夏雲多奇峰爲韻賦詩戲成五絕·其三
作者：朱熹
朝代：宋

閉門事幽討，歲月忽已多。
客來無可問，與君共絃歌。
劉德明彥集祝弟以夏雲多奇峰爲韻賦詩戲成五絕·其二
作者：朱熹
朝代：宋

爲客厭城市，還家辭世紛。
朝昏何所見，但有四山雲。
劉德明彥集祝弟以夏雲多奇峰爲韻賦詩戲成五絕·其五
作者：朱熹
朝代：宋

炎蒸不可柰，雲氣滿前峰。
向夕風吹盡，微聞遠寺鍾。
劉德明彥集祝弟以夏雲多奇峰爲韻賦詩戲成五絕·其四
作者：朱熹
朝代：宋

干時本已懶，胸次况亡奇。
若問中林趣，婆娑祇自知。
劝学诗偶成
作者：朱熹
朝代：宋
体裁：诗

少年易老学难成，一寸光阴不可轻。未觉池塘春草梦，阶前梧叶已秋声。
北双剑峰
作者：朱熹
朝代：宋
体裁：七言绝句

双剑名峰也逼真，品题拍拍满怀春。铅刀自别干将利，折槛应须表直臣。
北雙劍峰
作者：朱熹
朝代：宋

雙劍名峰也逼真，品題拍拍滿懷春。
鉛刀自別干將利，折檻應須表直臣。
十一月二十六日宿萍乡西三十馀里黄花渡口客舍稍明洁有宋亨伯题诗亦颇不俗因录而和之
作者：朱熹
朝代：宋
体裁：五言律诗

鼎足炉边坐，陶然共一樽。道心元自胜，世味不须论。安稳三更睡，清明一气存。虽无康乐句，聊尔慰营魂。
十一月二十六日宿萍鄉西三十餘里黄花渡口客舍稍明潔有宋亨伯題詩亦頗不俗因錄而和之
作者：朱熹
朝代：宋

鼎足爐邊坐，陶然共一樽。
道心元自勝，世味不須論。
安穩三更睡，清明一氣存。
雖無康樂句，聊爾慰營魂。
十七日早霜晴觀日出霧中喜而成詩
作者：朱熹
朝代：宋

斜月夜窗白，肅霜朝氣清。
長塗披素錦，寒霧湧金鉦。
已作三冬雨，何妨十日晴。
天公且相念，莫遣暮雲生。
十七日早霜晴观日出雾中喜而成诗
作者：朱熹
朝代：宋
体裁：五言律诗

斜月夜窗白，肃霜朝气清。长涂披素锦，寒雾涌金钲。已作三冬雨，何妨十日晴。天公且相念，莫遣暮云生。
十三日晨起霜晴前言果驗再用敬夫定王臺韻賦詩
作者：朱熹
朝代：宋

北渚無新夢，南山有舊臺。
端能成獨往，未肯遽空回。
磴滑新經雪，林深不見梅。
急須乘霽色，何必散銀杯。
十三日晨起霜晴前言果验再用敬夫定王台韵赋诗
作者：朱熹
朝代：宋
体裁：五言律诗

北渚无新梦，南山有旧台。端能成独往，未肯遽空回。磴滑新经雪，林深不见梅。急须乘霁色，何必散银杯。
十二月旦袁州道中作
作者：朱熹
朝代：宋

今朝已是腊嘉平，我独胡为在远行。白发倚闾应注想，青山联骑若为情。
十二月旦袁州道中作
作者：朱熹
朝代：宋

今朝已是腊嘉平，我独胡为在远行。
白髮倚闾应注想，青山联骑若为情。
十二月旦袁州道中作
作者：朱熹
朝代：宋

今朝已是臘嘉平，我獨胡爲在遠行。
白髮倚閭應注想，青山聯騎若爲情。
十五日再登祝融用台字韵
作者：朱熹
朝代：宋

江流围玉界，天影抱琼台。拄杖烟霄外，中岩日月回。箕山藏遁许，吴市隐仙梅。一笑今何在，相期再举杯。
十五日再登祝融用台字韵
作者：朱熹
朝代：宋

江流围玉界，天影抱琼台。
拄杖烟霄外，中岩日月回。
箕山藏遁许，吴市隠仙梅。
一笑今何在，相期再举杯。
十五日再登祝融用臺字韻
作者：朱熹
朝代：宋

江流圍玉界，天影抱瓊臺。
拄杖烟霄外，中巖日月回。
箕山藏遁許，吳市隠仙梅。
一笑今何在，相期再舉杯。
十六日下山各賦一篇仍迭和韻
作者：朱熹
朝代：宋

絕頂來還晚，寒窗睡達明。
連床眇歸思，三宿悵餘情。
雲合山無路，風回雪有聲。
嶽祇珍重意，只此是將迎。
十六日下山各赋一篇仍迭和韵
作者：朱熹
朝代：宋

绝顶来还晚，寒窗睡达明。
连床眇归思，三宿怅余情。
云合山无路，风回雪有声。
岳祇珍重意，只此是将迎。
十六日下山各赋一篇仍迭和韵
作者：朱熹
朝代：宋

绝顶来还晚，寒窗睡达明。连床眇归思，三宿怅馀情。云合山无路，风回雪有声。岳祇珍重意，只此是将迎。
十月上休日游卧龙玉渊三峡用山谷惊鹿须要野学盟鸥本愿秋江分韵得鸥字
作者：朱熹
朝代：宋

匡庐霜天后，不见云气浮。木叶红已疏，山颜转清幽。向闻有绝壑，乃在卧龙湫。及此遂一往，幸无烟景愁。隮攀欲其深，泉石固所求。况有百尺崖，喷雪飞寒流。幽岑自回抱，直下鸣青璆。便可洗我耳，枕石忘所忧。精神共虚廓，方物皆悠悠。所恨非独往，不能恣夷犹。仰叹云间鹤，俯羡谷中鸥。先生先我来，结屋阳冈头。虚名付忠武，灭迹慕巢由。是间颇足居，不田亦平畴。野人种椒橘，崖蜜易岁收。西源有老翁，卷舌藏戈矛。似学辟世士，乃欲邀圣丘。先生且无然，但作一月留。俟我有决计，它时卜从游。
十月上休日游卧龙玉渊三峡用山谷惊鹿须要野学盟鸥本愿秋江分韵得鸥字
作者：朱熹
朝代：宋

匡庐霜天后，不见云气浮。
木叶红已踈，山颜转清幽。
向闻有绝壑，乃在卧龙湫。
及此遂一徃，幸无烟景愁。
隮攀欲其深，泉石固所求。
况有百尺崖，喷雪飞寒流。
幽岑自回抱，直下鸣青璆。
便可洗我耳，枕石忘所忧。
精神共虚廓，方物皆悠悠。
所恨非独往，不能恣夷犹。
仰叹云间鹤，俯羡谷中鸥。
先生先我来，结屋阳冈头。
虚名付忠武，灭迹慕巢由。
是间颇足居，不田亦平畴。
野人种椒橘，崖蜜易岁收。
西源有老翁，卷舌藏戈矛。
似学辟世士，乃欲邀圣丘。
先生且无然，但作一月留。
俟我有决计，它时卜从游。
十月上休日遊卧龍玉淵三峽用山谷驚鹿須要野學盟鷗本願秋江分韻得鷗字
作者：朱熹
朝代：宋

匡廬霜天後，不見雲氣浮。
木葉紅已踈，山顔轉清幽。
向聞有絕壑，乃在卧龍湫。
及此遂一徃，幸無烟景愁。
隮攀欲其深，泉石固所求。
况有百尺崖，噴雪飛寒流。
幽岑自回抱，直下鳴青璆。
便可洗我耳，枕石忘所憂。
精神共虛廓，方物皆悠悠。
所恨非獨往，不能恣夷猶。
仰歎雲間鶴，俯羨谷中鷗。
先生先我來，結屋陽岡頭。
虛名付忠武，滅迹慕巢由。
是間頗足居，不田亦平疇。
野人種椒橘，崖蜜易歲收。
西源有老翁，卷舌藏戈矛。
似學辟世士，乃欲邀聖丘。
先生且無然，但作一月留。
俟我有决計，它時卜從游。
十月朔旦怀先陇作
作者：朱熹
朝代：宋

十月气候变，独怀霜露悽。僧庐寄楸槚，馈奠失兹时。竹柏翳阴冈，华林敞神扉。汛扫托群隶，瞻护烦名缁。封茔谅久安，千里一歔欷。持身慕前烈，衔训倘在斯。
十月朔旦怀先陇作
作者：朱熹
朝代：宋

十月气候变，独怀霜露悽。
僧庐寄楸槚，馈奠失兹时。
竹柏翳阴冈，华林敞神扉。
汛扫託群隶，瞻护烦名缁。
封茔谅久安，千里一歔欷。
持身慕前烈，衔训倘在斯。
十月朔旦懷先隴作
作者：朱熹
朝代：宋

十月氣候變，獨懷霜露悽。
僧廬寄楸檟，饋奠失茲時。
竹柏翳陰岡，華林敞神扉。
汛掃託群隸，瞻護煩名緇。
封塋諒久安，千里一歔欷。
持身慕前烈，銜訓倘在斯。
华盖石
作者：朱熹
朝代：宋
体裁：七言绝句

醉扶藜杖少盘桓，四远烟萝手自扪。此石至今无处问，祇因来自太微垣。
卓国太生朝·其一
作者：朱熹
朝代：宋

凤凰山下凤凰城，十载重来双眼明。
剩喜故人频献纳，足知贤母外荣名。
生朝举酒天香裏，贱子当歌鲁颂声。
问讯豪眉今几许，年年此日照人清。
卓国太生朝·其一
作者：朱熹
朝代：宋

凤凰山下凤凰城，十载重来双眼明。剩喜故人频献纳，足知贤母外荣名。生朝举酒天香里，贱子当歌鲁颂声。问讯豪眉今几许，年年此日照人清。
卓国太生朝·其二
作者：朱熹
朝代：宋
体裁：古风

玄冬周四运，肃气驱烦喧。孕此贞秀质，德美难具论。巍巍北堂高，福履神所敦。晨昏极荣养，夙昔蒙天恩。明年启国封，屈狄文鱼轩。斑衣结紫绶，玉树承金尊。欢娱何所忘，千载如飞奔。惟应玄中趣，眇眇自本根。洗心河汉津，入此无穷门。超然谢众甫，永与天壤存。
卓國太生朝·其一
作者：朱熹
朝代：宋

鳳凰山下鳳凰城，十載重來雙眼明。
賸喜故人頻獻納，足知賢母外榮名。
生朝舉酒天香裏，賤子當歌魯頌聲。
問訊豪眉今幾許，年年此日照人清。
卓國太生朝·其二
作者：朱熹
朝代：宋

玄冬周四運，肅氣驅煩喧。
孕此貞秀質，德美難具論。
巍巍北堂高，福履神所敦。
晨昏極榮養，夙昔蒙天恩。
明年啟國封，屈狄文魚軒。
斑衣結紫綬，玉樹承金尊。
歡娛何所忘，千載如飛奔。
惟應玄中趣，眇眇自本根。
洗心河漢津，入此無窮門。
超然謝衆甫，永與天壤存。
南乡子·落日照楼船
作者：朱熹
朝代：宋
体裁：词

落日照楼船。稳过澄江一片天。珍重使君留客意，依然。风月从今别一川。离绪悄危弦。永夜清霜透幕毡。明日回头江树远，怀贤。目断晴空雁字连。
南乡子·落日照楼船
作者：朱熹
朝代：宋

落日照楼船，稳过澄江一片天。珍重使君留客意，依然，风月从今别一川。离绪悄危弦，永夜清霜透幕毡。明日回头江树远，怀贤，目断晴空雁字连。
南城吳氏社倉書樓爲余寫真如此因題其上慶元庚申二月八日滄洲病叟朱熹仲晦父
作者：朱熹
朝代：宋

蒼顔已是十年前，把鏡回看一悵然。
履薄臨深諒無幾，且將餘日付殘編。
南城吴氏社仓书楼为余写真如此因题其上庆元庚申二月八日沧洲病叟朱熹仲晦父
作者：朱熹
朝代：宋

苍颜已是十年前，把镜回看一怅然。
履薄临深谅无几，且将余日付残编。
南城吴氏社仓书楼为余写真如此因题其上庆元庚申二月八日沧洲病叟朱熹仲晦父
作者：朱熹
朝代：宋

苍颜已是十年前，把镜回看一怅然。履薄临深谅无几，且将馀日付残编。
南塘
作者：朱熹
朝代：宋
体裁：七言绝句

南塘旧是尚书宅，今作僧居水石清。半夜月明禅定后，松风犹带管弦声。
南塘
作者：朱熹
朝代：宋

南塘舊是尚書宅，今作僧居水石清。
半夜月明禪定後，松風猶带管弦聲。
南安道中
作者：朱熹
朝代：宋

晓涧淙流急，秋山寒气深。
高蝉多远韵，茂树有余阴。
烟火居民少，荒蹊草露侵。
悠悠秋稼晚，寥落岁寒心。
南安道中
作者：朱熹
朝代：宋

晓涧淙流急，秋山寒气深。高蝉多远韵，茂树有馀阴。烟火居民少，荒蹊草露侵。悠悠秋稼晚，寥落岁寒心。
南安道中
作者：朱熹
朝代：宋

曉澗淙流急，秋山寒氣深。
高蟬多遠韻，茂樹有餘陰。
煙火居民少，荒蹊草露侵。
悠悠秋稼晚，寥落歲寒心。
南鄉子
作者：朱熹
朝代：宋

落日照樓船。穩過澄江一片天。珍重使君留客意，依然。風月從今別一川。離緒悄危弦。永夜清霜透幕氈。明日回頭江樹遠，懷賢。目斷晴空雁字連。
卜居
作者：朱熹
朝代：宋

卜居屏山下，俯仰三十秋。
終然村墟近，未愜心期幽。
近聞西山西，深谷開平疇。
茅茨十數家，清川可行舟。
風俗頗淳朴，曠土非難求。
誓捐三徑資，往遂一壑謀。
伐木南山巔，結廬北山頭。
耕田東溪岸，濯足西溪流。
朋來即共歡，客去成孤遊。
靜有山水樂，而無身世憂。
著書俟來哲，補過希前脩。
茲焉畢暮景，何必營菟裘。
卜居
作者：朱熹
朝代：宋

卜居屏山下，俯仰三十秋。
终然村墟近，未惬心期幽。
近闻西山西，深谷开平畴。
茅茨十数家，清川可行舟。
风俗颇淳朴，旷土非难求。
誓捐三径资，往遂一壑谋。
伐木南山巅，结庐北山头。
耕田东溪岸，濯足西溪流。
朋来即共欢，客去成孤游。
静有山水乐，而无身世忧。
着书俟来哲，补过希前修。
兹焉毕暮景，何必营菟裘。
卜居
作者：朱熹
朝代：宋

卜居屏山下，俯仰三十秋。终然村墟近，未惬心期幽。近闻西山西，深谷开平畴。茅茨十数家，清川可行舟。风俗颇淳朴，旷土非难求。誓捐三径资，往遂一壑谋。伐木南山巅，结庐北山头。耕田东溪岸，濯足西溪流。朋来即共欢，客去成孤游。静有山水乐，而无身世忧。著书俟来哲，补过希前脩。兹焉毕暮景，何必营菟裘。
卧龍之遊得秋字賦詩紀事呈同遊諸名勝聊發一笑
作者：朱熹
朝代：宋

躡石度急澗，窮源得靈湫。
谽谺兩對立，噴薄中怒投。
何年避人世，結屋棲巖陬。
嘉名信有託，故迹誰能求。
我來一經行，凄其仰前脩。
鄰翁識此意，伐木南山幽。
爲我立精舍，開軒俯清流。
多岐諒匪安，一壑真良謀。
解組云未遂，驅車且來遊。
嘉賓頗蟬聯，野䔩更獻酬。
飲罷不知晚，欲去還淹留。
躋攀已別峰，窺臨忽滄洲。
下集西澗底，沉吟樹相樛。
玉淵茗飲餘，三峽空尊愁。
懷賢既伊鬰，感事增綢繆。
前旌向城郭，回首千峰秋。
卧龍之遊錢通守得江字不及賦詩已解維矣熹用其韻紀事以贈并附卷末
作者：朱熹
朝代：宋

君行安所適，衝風泝濤江。
傳聞閬州好，未見心已降。
邀君康山遊，聽此巨壑淙。
班坐酌溪石，幽尋憩雲窗。
勸君盡此杯，錦帆已稠杠。
明年儻來東，鳴鐃建高幢。
訪我深澗底，晤言絕紛嚨。
城南且細說，慰我心悾悾。
卧龙之游得秋字赋诗纪事呈同游诸名胜聊发一笑
作者：朱熹
朝代：宋

蹑石度急涧，穷源得灵湫。谽谺两对立，喷薄中怒投。何年避人世，结屋栖岩陬。嘉名信有托，故迹谁能求。我来一经行，凄其仰前脩。邻翁识此意，伐木南山幽。为我立精舍，开轩俯清流。多岐谅匪安，一壑真良谋。解组云未遂，驱车且来游。嘉宾颇蝉联，野蔌更献酬。饮罢不知晚，欲去还淹留。跻攀已别峰，窥临忽沧洲。下集西涧底，沉吟树相樛。玉渊茗饮馀，三峡空尊愁。怀贤既伊郁，感事增绸缪。前旌向城郭，回首千峰秋。
卧龙之游得秋字赋诗纪事呈同游诸名胜聊发一笑
作者：朱熹
朝代：宋

蹑石度急涧，穷源得灵湫。
谽谺两对立，喷薄中怒投。
何年避人世，结屋栖岩陬。
嘉名信有託，故迹谁能求。
我来一经行，凄其仰前修。
邻翁识此意，伐木南山幽。
为我立精舍，开轩俯清流。
多岐谅匪安，一壑真良谋。
解组云未遂，驱车且来游。
嘉宾颇蝉联，野䔩更献酬。
饮罢不知晚，欲去还淹留。
跻攀已别峰，窥临忽沧洲。
下集西涧底，沉吟树相樛。
玉渊茗饮余，三峡空尊愁。
怀贤既伊鬰，感事增绸缪。
前旌向城郭，回首千峰秋。
卧龙之游钱通守得江字不及赋诗已解维矣熹用其韵纪事以赠并附卷末
作者：朱熹
朝代：宋

君行安所适，冲风溯涛江。传闻阆州好，未见心已降。邀君康山游，听此巨壑淙。班坐酌溪石，幽寻憩云窗。劝君尽此杯，锦帆已稠杠。明年傥来东，鸣铙建高幢。访我深涧底，晤言绝纷咙。城南且细说，慰我心悾悾。
卧龙之游钱通守得江字不及赋诗已解维矣熹用其韵纪事以赠并附卷末
作者：朱熹
朝代：宋

君行安所适，衝风泝涛江。
传闻阆州好，未见心已降。
邀君康山游，听此巨壑淙。
班坐酌溪石，幽寻憩云窗。
劝君尽此杯，锦帆已稠杠。
明年傥来东，鸣铙建高幢。
访我深涧底，晤言绝纷咙。
城南且细说，慰我心悾悾。
即事偶賦
作者：朱熹
朝代：宋

白煙竟日起，雨晦蒼山深。
老菊不復妍，丹楓滿高林。
抱病寢齋房，窗戶結愁陰。
起望一舒情，遐眺豁煩襟。
人生亦已勞，世路方崎嶔。
且詠招隠作，無爲名跡侵。
即事偶赋
作者：朱熹
朝代：宋

白烟竟日起，雨晦苍山深。老菊不复妍，丹枫满高林。抱病寝斋房，窗户结愁阴。起望一舒情，遐眺豁烦襟。人生亦已劳，世路方崎嵚。且咏招隐作，无为名迹侵。
即事偶赋
作者：朱熹
朝代：宋

白烟竟日起，雨晦苍山深。
老菊不復妍，丹枫满高林。
抱病寝斋房，窗户结愁阴。
起望一舒情，遐眺豁烦襟。
人生亦已劳，世路方崎嵚。
且咏招隠作，无为名迹侵。
即事有怀寄彦辅仲宗二兄二首
作者：朱熹
朝代：宋

一水方涵碧，千林已变红。农收争暖日，老病怯高风。徙倚非无计，心期莫与同。向来欢会处，离合太匆匆。闻说双飞桨，翩然下广津。江湖知子乐，鱼鸟谅情亲。淹速须关命，行藏不系人。三山虽好在，惜取自由身。
即事有怀寄彦辅仲宗二兄二首·其一
作者：朱熹
朝代：宋
体裁：五言律诗

一水方涵碧，千林已变红。农收争暖日，老病怯高风。徙倚非无计，心期莫与同。向来欢会处，离合太匆匆。
即事有怀寄彦辅仲宗二兄二首·其二
作者：朱熹
朝代：宋

闻说双飞桨，翩然下广津。江湖知子乐，鱼鸟谅情亲。淹速须关命，行藏不系人。三山虽好在，惜取自由身。
即事有怀寄彦辅仲宗二兄二首·其二
作者：朱熹
朝代：宋

闻说双飞桨，翩然下广津。
江湖知子乐，鱼鸟谅情亲。
淹速须关命，行藏不繫人。
三山虽好在，惜取自由身。
即事有懷寄彥輔仲宗二兄二首·其一
作者：朱熹
朝代：宋

一水方涵碧，千林已變紅。
農收爭暖日，老病怯高風。
徙倚非無計，心期莫與同。
向來歡會處，離合太匆匆。
即事有懷寄彥輔仲宗二兄二首·其二
作者：朱熹
朝代：宋

聞說雙飛槳，翩然下廣津。
江湖知子樂，魚鳥諒情親。
淹速須關命，行藏不繫人。
三山雖好在，惜取自由身。
去岁蒙学古分惠兰花清赏既歇复以根丛归之故畹而学古预有今岁之约近闻颇已著花辄赋小诗以寻前约幸一笑
作者：朱熹
朝代：宋

秋兰递初馥，芳意满冲襟。想子空斋里，凄凉楚客心。夕风生远思，晨露洒中林。颇忆孤根在，幽期得重寻。
去岁蒙学古分惠兰花清赏既歇復以根丛归之故畹而学古预有今岁之约近闻颇已着花辄赋小诗以寻前约幸一笑
作者：朱熹
朝代：宋

秋兰递初馥，芳意满冲襟。
想子空斋裏，凄凉楚客心。
夕风生远思，晨露洒中林。
颇忆孤根在，幽期得重寻。
去歲蒙學古分惠蘭花清賞既歇復以根叢歸之故畹而學古預有今歲之約近聞頗已著花輒賦小詩以尋前約幸一笑
作者：朱熹
朝代：宋

秋蘭遞初馥，芳意滿沖襟。
想子空齋裏，凄凉楚客心。
夕風生遠思，晨露灑中林。
頗憶孤根在，幽期得重尋。
又和秀野二首
作者：朱熹
朝代：宋

愁阴一夜转和风，晓看花枝露彩浓。觅句休教长闭户，出门聊得试扶筇。物华始信如诗好，春色方知似酒浓。多谢邻翁笑相迓，为言晴暖更过从。江皋晴日丽芳华，翠竹疏疏映白沙。路转忽逢沽酒客，眼明惟见满园花。望中景助诗人趣，物外春归释子家。向晚却寻芳草径，夕阳流水绕村斜。
又和秀野二首·其一
作者：朱熹
朝代：宋

愁阴一夜转和风，晓看花枝露彩浓。觅句休教长闭户，出门聊得试扶筇。物华始信如诗好，春色方知似酒浓。多谢邻翁笑相迓，为言晴暖更过从。
又和秀野二首·其一
作者：朱熹
朝代：宋

愁阴一夜转和风，晓看花枝露彩浓。
觅句休教长闭户，出门聊得试扶筇。
物华始信如诗好，春色方知似酒浓。
多谢隣翁笑相迓，为言晴暖更过从。
又和秀野二首·其一
作者：朱熹
朝代：宋

愁陰一夜轉和風，曉看花枝露彩濃。
覓句休教長閉戶，出門聊得試扶筇。
物華始信如詩好，春色方知似酒濃。
多謝隣翁笑相迓，爲言晴暖更過從。
又和秀野二首·其二
作者：朱熹
朝代：宋

江皋晴日丽芳华，翠竹疏疏映白沙。路转忽逢沽酒客，眼明惟见满园花。望中景助诗人趣，物外春归释子家。向晚却寻芳草径，夕阳流水绕村斜。
又和秀野二首·其二
作者：朱熹
朝代：宋

江皋晴日丽芳华，翠竹踈踈映白沙。
路转忽逢沽酒客，眼明惟见满园花。
望中景助诗人趣，物外春归释子家。
向晚却寻芳草径，夕阳流水遶村斜。
又和秀野二首·其二
作者：朱熹
朝代：宋

江臯晴日麗芳華，翠竹踈踈映白沙。
路轉忽逢沽酒客，眼明惟見滿園花。
望中景助詩人趣，物外春歸釋子家。
向晚却尋芳草逕，夕陽流水遶村斜。
又聞琴作
作者：朱熹
朝代：宋

瑶琴清露後，寥亮發窗間。
韻逐回風遠，情隨玄夜闌。
端居獨無寐，林扉空掩關。
起望星河落，哀絃方罷彈。
又闻琴作
作者：朱熹
朝代：宋

瑶琴清露后，寥亮发窗间。韵逐回风远，情随玄夜阑。端居独无寐，林扉空掩关。起望星河落，哀弦方罢弹。
又闻琴作
作者：朱熹
朝代：宋

瑶琴清露后，寥亮发窗间。
韵逐回风远，情随玄夜阑。
端居独无寐，林扉空掩关。
起望星河落，哀絃方罢弹。
友人黄子衡欲之上庠以詩留行
作者：朱熹
朝代：宋

若士有奇操，久厭山林卑。
奮衣千里道，已與親友辭。
子行何悠悠，世路方如茲。
歸來亦何日，車馬光陸離。
幽蘭生前林，擢置白玉墀。
不以芳意遠，結根終不移。
願子崇明德，潛躍貴因時。
悲風靜夜聽，喬木歲寒姿。
何以迴軒駕，千載相與期。
友人黄子衡欲之上庠以诗留行
作者：朱熹
朝代：宋

若士有奇操，久厌山林卑。奋衣千里道，已与亲友辞。子行何悠悠，世路方如兹。归来亦何日，车马光陆离。幽兰生前林，擢置白玉墀。不以芳意远，结根终不移。愿子崇明德，潜跃贵因时。悲风静夜听，乔木岁寒姿。何以回轩驾，千载相与期。
友人黄子衡欲之上庠以诗留行
作者：朱熹
朝代：宋

若士有奇操，久厌山林卑。
奋衣千里道，已与亲友辞。
子行何悠悠，世路方如兹。
归来亦何日，车马光陆离。
幽兰生前林，擢置白玉墀。
不以芳意远，结根终不移。
愿子崇明德，潜跃贵因时。
悲风静夜听，乔木岁寒姿。
何以迴轩驾，千载相与期。
双髻峰
作者：朱熹
朝代：宋

绝壑藤萝贮翠烟，水声幽咽乱峯前。
行人但说青山好，肠断云间双髻仙。
双髻峰
作者：朱熹
朝代：宋

绝壑藤萝贮翠烟，水声幽咽乱峰前。行人但说青山好，肠断云间双髻仙。
叔通老友探梅得句不鄙垂示且有領客携壺之約次韻爲謝聊發一笑
作者：朱熹
朝代：宋

迎霜破雪是寒梅，何事今年獨晚開。
應爲花神無意管，故煩我輩著詩催。
繁英未怕隨清角，踈影誰憐蘸綠盃。
珍重南鄰諸酒伴，又尋江路覓香來。
叔通老友探梅得句不鄙垂示且有领客携壶之约次韵为谢聊发一笑
作者：朱熹
朝代：宋

迎霜破雪是寒梅，何事今年独晚开。
应为花神无意管，故烦我辈着诗催。
繁英未怕随清角，踈影谁怜蘸绿杯。
珍重南邻诸酒伴，又寻江路觅香来。
叔通老友探梅得句不鄙垂示且有领客携壶之约次韵为谢聊发一笑
作者：朱熹
朝代：宋

迎霜破雪是寒梅，何事今年独晚开。应为花神无意管，故烦我辈著诗催。繁英未怕随清角，疏影谁怜蘸绿杯。珍重南邻诸酒伴，又寻江路觅香来。
古意
作者：朱熹
朝代：宋

兔丝附朴樕，佳木生高冈。弱蔓失所依，佳木徒苍苍。两美不同根，高下永相望。相望无穷期，相思谅徒为。同车在梦想，忽觉泪沾衣。不恨岁月遒，但惜芳华姿。严霜萎百草，坐恐及兹时。盛年无再至，已矣不复疑。
古意
作者：朱熹
朝代：宋

兔丝附朴樕，佳木生高冈。
弱蔓失所依，佳木徒苍苍。
两美不同根，高下永相望。
相望无穷期，相思谅徒为。
同车在梦想，忽觉泪沾衣。
不恨岁月遒，但惜芳华姿。
严霜萎百草，坐恐及兹时。
盛年无再至，已矣不復疑。
古意
作者：朱熹
朝代：宋

兔絲附樸樕，佳木生高岡。
弱蔓失所依，佳木徒蒼蒼。
兩美不同根，高下永相望。
相望無窮期，相思諒徒爲。
同車在夢想，忽覺淚沾衣。
不恨歲月遒，但惜芳華姿。
嚴霜萎百草，坐恐及茲時。
盛年無再至，已矣不復疑。
句 迎神三章二章四句一章五句 其一
作者：朱熹
朝代：宋

皇胡为兮山之幽，翳长薄兮俯清流。
渺冀州兮何有，眷此土兮淹留。
句 迎神三章二章四句一章五句 其一
作者：朱熹
朝代：宋

皇胡爲兮山之幽，翳長薄兮俯清流。
渺冀州兮何有，眷此土兮淹留。
句 迎神三章二章四句一章五句 其三
作者：朱熹
朝代：宋

洁尊兮肥俎，九歌兮招舞，嗟莫报兮皇之佑。
皇欲下兮俨相羊，烈风雷兮暮雨。
句 迎神三章二章四句一章五句 其三
作者：朱熹
朝代：宋

潔尊兮肥俎，九歌兮招舞，嗟莫報兮皇之祐。
皇欲下兮儼相羊，烈風雷兮暮雨。
句 送神三章章四句 其一
作者：朱熹
朝代：宋

虞之阳兮灕之浒，皇降集兮巫屡舞。
桂酒湛兮瑶觞，皇之归兮何许。
句 送神三章章四句 其一
作者：朱熹
朝代：宋

虞之陽兮灕之滸，皇降集兮巫屢舞。
桂酒湛兮瑶觴，皇之歸兮何許。
句 送神三章章四句 其二
作者：朱熹
朝代：宋

龍駕兮天門，羽旄兮繽紛。
俯故宮兮一嘅，越宇宙兮無鄰。
句 送神三章章四句 其二
作者：朱熹
朝代：宋

龙驾兮天门，羽旄兮缤纷。
俯故宫兮一嘅，越宇宙兮无邻。
句·其一
作者：朱熹
朝代：宋

秋夜不可晨，秋日苦易暗。
我无汲汲志，何以有此恨。
句·其一
作者：朱熹
朝代：宋

秋夜不可晨，秋日苦易暗。
我無汲汲志，何以有此恨。
句·其一〇
作者：朱熹
朝代：宋

亦知真意還自在。
句·其一三
作者：朱熹
朝代：宋

將軍巖上插雙筆，將軍巖下泉泌泌，域中狀元次第出。
句·其一二
作者：朱熹
朝代：宋

江山風月依然在，何日重來再盍簪。
句·其一五
作者：朱熹
朝代：宋

海闊從魚躍，天空任鳥飛。
句·其一四
作者：朱熹
朝代：宋

紫雲阜雲堪輿家。
句·其七
作者：朱熹
朝代：宋

乞与诗人画裏看。
句·其七
作者：朱熹
朝代：宋

乞與詩人畫裏看。
句·其三
作者：朱熹
朝代：宋

反躬端得味，当得有余师。
句·其三
作者：朱熹
朝代：宋

反躬端得味，当得有馀师。
句·其三
作者：朱熹
朝代：宋

反躬端得味，当得有馀师。淤泥不染如来性，净社如陪多士禅。夕来分外阃，昼铭过江东。君子仁慈犹克己，神仙安肯取人头。亦知真意还自在。共喜巧回春。江山风月依然在，何日重来再盍簪。将军岩上插双笔，将军岩下泉泌泌，域中状元次第出。紫云阜云堪舆家。海阔从鱼跃，天空任鸟飞。
句·其三
作者：朱熹
朝代：宋

反躬端得味，當得有餘師。
句·其九
作者：朱熹
朝代：宋

君子仁慈犹克己，神仙安肯取人头。
句·其九
作者：朱熹
朝代：宋

君子仁慈猶克己，神仙安肯取人頭。
句·其二
作者：朱熹
朝代：宋

如何幕中辩，翻作暗投疑。
句·其二
作者：朱熹
朝代：宋

如何幕中辯，翻作暗投疑。
句·其五
作者：朱熹
朝代：宋

随处一欣然。
句·其五
作者：朱熹
朝代：宋

隨處一欣然。
句·其八
作者：朱熹
朝代：宋

夕來分外閫，晝銘過江東。
句·其八
作者：朱熹
朝代：宋

夕来分外阃，昼铭过江东。
句·其六
作者：朱熹
朝代：宋

岁月悠悠一梦中。
句·其六
作者：朱熹
朝代：宋

歲月悠悠一夢中。
句·其十
作者：朱熹
朝代：宋
体裁：句

亦知真意还自在。
句·其十一
作者：朱熹
朝代：宋
体裁：句

共喜巧回春。
句·其十三
作者：朱熹
朝代：宋
体裁：句

将军岩上插双笔，将军岩下泉泌泌，域中状元次第出。
句·其十二
作者：朱熹
朝代：宋
体裁：句

江山风月依然在，何日重来再盍簪。
句·其十五
作者：朱熹
朝代：宋
体裁：句

海阔从鱼跃，天空任鸟飞。
句·其十四
作者：朱熹
朝代：宋
体裁：句

紫云阜云堪舆家。
句·其四
作者：朱熹
朝代：宋

淤泥不染如來性，凈社如陪多士禪。
句·其四
作者：朱熹
朝代：宋

淤泥不染如来性，净社如陪多士禅。
句·其四
作者：朱熹
朝代：宋

淤泥不染如来性，凈社如陪多士禅。
右军宅
作者：朱熹
朝代：宋

因山盛起浮屠舍，遗像仍留内史祠。
笔冢近应为塔冢，墨池今已化莲池。
书楼观在人随远，兰渚亭存世几移。
数纸黄庭谁不重，退之犹笑博鹅时。
右軍宅
作者：朱熹
朝代：宋

因山盛起浮屠舍，遺像仍留內史祠。
筆冢近應爲塔冢，墨池今已化蓮池。
書樓觀在人隨遠，蘭渚亭存世幾移。
數紙黄庭誰不重，退之猶笑博鵝時。
同丘子服游芦峰以岭上多白云分韵赋诗得白字
作者：朱熹
朝代：宋

登岩出嚣尘，入谷媚泉石。悠然惬幽趣，不觉几朝夕。高寻倦冢顶，旧赏叹陈迹。仰惭仙人杖，俯愧谢公屐。昨日吾弟来，勇往意无斁。今晨蓐食罢，千仞一咫尺。心期未究竟，眼界已开辟。浮野众麓青，萦云两川白。须臾互吞吐，变化已今昔。旷若尘虑空，悲哉人境窄。平生有孤念，万里思矫翮。感此复冲然，胡为尚形役。
同丘子服游芦峰以岭上多白云分韵赋诗得白字
作者：朱熹
朝代：宋

登岩出嚣尘，入谷媚泉石。
悠然惬幽趣，不觉几朝夕。
高寻倦冢顶，旧赏叹陈迹。
仰惭仙人杖，俯愧谢公屐。
昨日吾弟来，勇往意无歝。
今晨蓐食罢，千仞一咫尺。
心期未究竟，眼界已开闢。
浮野众麓青，萦云两川白。
须臾互吞吐，变化已今昔。
旷若尘虑空，悲哉人境窄。
平生有孤念，万里思矫翮。
感此復冲然，胡为尚形役。
同丘子服游蘆峰以嶺上多白雲分韻賦詩得白字
作者：朱熹
朝代：宋

登巖出囂塵，入谷媚泉石。
悠然愜幽趣，不覺幾朝夕。
高尋倦冢頂，舊賞歎陳迹。
仰慙仙人杖，俯愧謝公屐。
昨日吾弟來，勇往意無歝。
今晨蓐食罷，千仞一咫尺。
心期未究竟，眼界已開闢。
浮野衆麓青，縈雲兩川白。
須臾互吞吐，變化已今昔。
曠若塵慮空，悲哉人境窄。
平生有孤念，萬里思矯翮。
感此復沖然，胡爲尚形役。
同僚小集梵天寺坐間雨作已復開霽步至東橋玩月賦詩二首·其一
作者：朱熹
朝代：宋

傑閣翔林杪，披襟此日閑。
層雲生薄晚，凉雨遍空山。
地迥衣裳冷，天高澄霽還。
出門迷所適，月色滿林關。
同僚小集梵天寺坐間雨作已復開霽步至東橋玩月賦詩二首·其二
作者：朱熹
朝代：宋

空山看雨罷，微步喜新凉。
月出澄餘景，川明發素光。
星河方耿耿，雲樹轉蒼蒼。
晤語逢清夜，茲懷殊未央。
同僚小集梵天寺坐间雨作已复开霁步至东桥玩月赋诗二首
作者：朱熹
朝代：宋

杰阁翔林杪，披襟此日闲。层云生薄晚，凉雨遍空山。地迥衣裳冷，天高澄霁还。出门迷所适，月色满林关。空山看雨罢，微步喜新凉。月出澄馀景，川明发素光。星河方耿耿，云树转苍苍。晤语逢清夜，兹怀殊未央。
同僚小集梵天寺坐间雨作已复开霁步至东桥玩月赋诗二首·其二
作者：朱熹
朝代：宋

空山看雨罢，微步喜新凉。月出澄馀景，川明发素光。星河方耿耿，云树转苍苍。晤语逢清夜，兹怀殊未央。
同僚小集梵天寺坐间雨作已復开霁步至东桥玩月赋诗二首·其一
作者：朱熹
朝代：宋
体裁：五言律诗

杰阁翔林杪，披襟此日闲。层云生薄晚，凉雨遍空山。地迥衣裳冷，天高澄霁还。出门迷所适，月色满林关。
同僚小集梵天寺坐间雨作已復开霁步至东桥玩月赋诗二首·其二
作者：朱熹
朝代：宋

空山看雨罢，微步喜新凉。
月出澄余景，川明发素光。
星河方耿耿，云树转苍苍。
晤语逢清夜，兹怀殊未央。
同安官舍夜作二首·其一
作者：朱熹
朝代：宋

官署夜方寂，幽林生月初。
閑居秋意遠，花香寒露濡。
故國異時節，欲歸懷簡書。
聊從西軒卧，塵思一蕭踈。
同安官舍夜作二首·其一
作者：朱熹
朝代：宋

官署夜方寂，幽林生月初。闲居秋意远，花香寒露濡。故国异时节，欲归怀简书。聊从西轩卧，尘思一萧疏。
同安官舍夜作二首·其一
作者：朱熹
朝代：宋

官署夜方寂，幽林生月初。
闲居秋意远，花香寒露濡。
故国异时节，欲归怀简书。
聊从西轩卧，尘思一萧踈。
同安官舍夜作二首·其二
作者：朱熹
朝代：宋

窗戶納凉氣，吏休散朱墨。
無事一翛然，形神罷拘役。
暫愒豈非閑，無論心與跡。
同安官舍夜作二首·其二
作者：朱熹
朝代：宋
体裁：古风

窗户纳凉气，吏休散朱墨。无事一翛然，形神罢拘役。暂愒岂非闲，无论心与迹。
同张明府登凌风亭怀韩无咎
作者：朱熹
朝代：宋

日夕和风至，西山淡无姿。危亭极远眺，胜处良在兹。忆昔韩令尹，青云乃心期。鞿羁不得骋，发此胸中奇。前瞻千仞冈，俯视万顷陂。神襟一以旷，我志浩渺瀰。飞车越沧浪，天风振裳衣。怀哉此焉薄，问讯无边辞。今公岂不佳，宫商似前徽。相携岸晚帻，共此长相思。
同张明府登凌风亭怀韩无咎
作者：朱熹
朝代：宋

日夕和风至，西山淡无姿。
危亭极远眺，胜处良在兹。
忆昔韩令尹，青云乃心期。
鞿覊不得骋，发此胸中奇。
前瞻千仞冈，俯视万顷陂。
神襟一以旷，我志浩渺瀰。
飞车越沧浪，天风振裳衣。
怀哉此焉薄，问讯无边辞。
今公岂不佳，宫商似前徽。
相携岸晚帻，共此长相思。
同張明府登凌風亭懷韓無咎
作者：朱熹
朝代：宋

日夕和風至，西山淡無姿。
危亭極遠眺，勝處良在茲。
憶昔韓令尹，青雲乃心期。
鞿覊不得騁，發此胸中奇。
前瞻千仞岡，俯視萬頃陂。
神襟一以曠，我志浩渺瀰。
飛車越滄浪，天風振裳衣。
懷哉此焉薄，問訊無邊辭。
今公豈不佳，宮商似前徽。
相携岸晚幘，共此長相思。
同林择之范伯崇归自湖南袁州道中多奇峰秀木怪石清泉请人赋一篇
作者：朱熹
朝代：宋

我行宜春野，四顾多奇山。攒峦不可数，峭绝谁能攀。上有青葱木，下有清泠湾。更怜湾头石，一一神所剜。众目共遗弃，千秋保坚顽。我独抱孤赏，喟然起长叹。
同林择之范伯崇归自湖南袁州道中多奇峰秀木怪石清泉请人赋一篇
作者：朱熹
朝代：宋

我行宜春野，四顾多奇山。
攒峦不可数，峭绝谁能攀。
上有青葱木，下有清泠湾。
更怜湾头石，一一神所剜。
众目共遗弃，千秋保坚顽。
我独抱孤赏，喟然起长嘆。
同林擇之范伯崇歸自湖南袁州道中多奇峰秀木怪石清泉請人賦一篇
作者：朱熹
朝代：宋

我行宜春野，四顧多奇山。
攢巒不可數，峭絕誰能攀。
上有青葱木，下有清泠灣。
更憐灣頭石，一一神所剜。
衆目共遺棄，千秋保堅頑。
我獨抱孤賞，喟然起長嘆。
后洞山口晚赋
作者：朱熹
朝代：宋
体裁：五言律诗

日落千林外，烟飞紫翠深。寒泉添壑底，积雪尚崖阴。景要吾人共，诗留永夜吟。从教广长舌，莫尽此时心。
后洞雪压竹枝横道
作者：朱熹
朝代：宋
体裁：七言绝句

石滩联骑雪垂垂，已把南山入小诗。后洞今朝逢折竹，却思联骑石滩时。
吕祖道院联
作者：朱熹
朝代：宋
体裁：联

七千坛所飞天箓；九百年来宰玉清。
吳山高
作者：朱熹
朝代：宋

行盡吳山過越山，白雲猶是幾重關。
若尋汗漫相期處，更在孤鴻滅沒間。
吴山高
作者：朱熹
朝代：宋
体裁：七言绝句

行尽吴山过越山，白云犹是几重关。若寻汗漫相期处，更在孤鸿灭没间。
呈黄子厚
作者：朱熹
朝代：宋
体裁：五言律诗

茅斋尘事远，幽独兴无穷。永昼呻吟内，新凉愁思中。朱颜非昨日，绿鬓又秋风。珍重墙东客，遥怜此意同。
呈黄子厚
作者：朱熹
朝代：宋

茅齋塵事遠，幽獨興無窮。
永晝呻吟內，新凉愁思中。
朱顔非昨日，綠鬢又秋風。
珍重牆東客，遥憐此意同。
和亦乐园韵
作者：朱熹
朝代：宋

莫笑君家五亩园，要须胸次亦平宽。
坐间花柳阴初合，望外山河势若蟠。
把酒尽夸双鬓绿，击鲜争见两轮丹。
邻翁未到心先识，更喜诗筒得细观。
和亦乐园韵
作者：朱熹
朝代：宋

莫笑君家五亩园，要须胸次亦平宽。坐间花柳阴初合，望外山河势若蟠。把酒尽誇双鬓绿，击鲜争见两轮丹。邻翁未到心先识，更喜诗筒得细观。
和亦樂園韻
作者：朱熹
朝代：宋

莫笑君家五畝園，要須胸次亦平寬。
坐間花柳陰初合，望外山河勢若蟠。
把酒儘誇雙鬢綠，擊鮮爭見兩輪丹。
鄰翁未到心先識，更喜詩筒得細觀。
和人游西岩
作者：朱熹
朝代：宋
体裁：七言律诗

平生壮志浩无穷，老寄寒泉乱石中。闲去披襟弄清泚，静来合眼听玲珑。不知涧寺晴时雨，何似溪亭落处风。吟罢君诗自潇洒，此心端不限西东。
和人游西巖
作者：朱熹
朝代：宋

平生壯志浩無窮，老寄寒泉亂石中。
閑去披襟弄清泚，靜來合眼聽玲瓏。
不知澗寺晴時雨，何似溪亭落處風。
吟罷君詩自瀟灑，此心端不限西東。
和人都試之韻
作者：朱熹
朝代：宋

儲胥聞道落初成，共喜兒郎意氣生。
初恨雨聲迷疊鼓，忽驚晴色動高旌。
盤牟入詠詩情壯，破的傳觴酒今明。
縱使腐儒東鄉坐，不妨堂上有奇兵。
和人都试之韵
作者：朱熹
朝代：宋

储胥闻道落初成，共喜儿郎意气生。初恨雨声迷叠鼓，忽惊晴色动高旌。盘牟入咏诗情壮，破的传觞酒今明。纵使腐儒东向坐，不妨堂上有奇兵。
和人都试之韵
作者：朱熹
朝代：宋
体裁：七言律诗

储胥闻道落初成，共喜儿郎意气生。初恨雨声迷叠鼓，忽惊晴色动高旌。盘牟入咏诗情壮，破的传觞酒令明。纵使腐儒东向坐，不妨堂上有奇兵。
和人都试之韵
作者：朱熹
朝代：宋

储胥闻道落初成，共喜儿郎意气生。
初恨雨声迷迭鼓，忽惊晴色动高旌。
盘牟入咏诗情壮，破的传觞酒今明。
纵使腐儒东乡坐，不妨堂上有奇兵。
和刘叔通怀游子蒙之韵
作者：朱熹
朝代：宋

扣角听君悲复悲，壮心未已欲何之。交游半落丘山外，离别偏伤老大时。尚喜渊潜容贾谊，不须日饮教袁丝。病馀我更无憀赖，勉为同怀一赋诗。
和刘叔通怀游子蒙之韵
作者：朱熹
朝代：宋

扣角听君悲復悲，壮心未已欲何之。
交游半落丘山外，离别偏伤老大时。
尚喜渊潜容贾谊，不须日饮教袁丝。
病余我更无憀頼，勉为同怀一赋诗。
和刘抱一
作者：朱熹
朝代：宋

几年牢落旧村墟，此日修然水竹居。
病起试寻春径草，客来聊煮雪畦蔬。
开樽细说平生事，信手同翻集古书。
适意何劳一千卷，新诗闲出笑谈余。
和刘抱一
作者：朱熹
朝代：宋

几年牢落旧村墟，此日脩然水竹居。病起试寻春径草，客来聊煮雪畦蔬。开樽细说平生事，信手同翻集古书。适意何劳一千卷，新诗闲出笑谈馀。
和劉叔通懷游子蒙之韻
作者：朱熹
朝代：宋

扣角聽君悲復悲，壯心未已欲何之。
交游半落丘山外，離別偏傷老大時。
尚喜淵潛容賈誼，不須日飲教袁絲。
病餘我更無憀頼，勉爲同懷一賦詩。
和劉抱一
作者：朱熹
朝代：宋

幾年牢落舊村墟，此日脩然水竹居。
病起試尋春逕草，客來聊煮雪畦蔬。
開樽細說平生事，信手同繙集古書。
適意何勞一千卷，新詩閑出笑談餘。
和喜雨二絕·其一
作者：朱熹
朝代：宋

雨師誰遣送餘春，珍重天公惠我民。
且看歡顔垂白叟，莫愁頩頰踏青人。
和喜雨二絕·其二
作者：朱熹
朝代：宋

黄昏一雨到天明，夢裏豐年有頌聲。
起望平疇烟草綠，只今投筆事農耕。
和喜雨二绝
作者：朱熹
朝代：宋

雨师谁遣送馀春，珍重天公惠我民。且看欢颜垂白叟，莫愁頩颊踏青人。黄昏一雨到天明，梦里丰年有颂声。起望平畴烟草绿，只今投笔事农耕。
和喜雨二绝·其一
作者：朱熹
朝代：宋

雨师谁遣送余春，珍重天公惠我民。
且看欢颜垂白叟，莫愁頩颊踏青人。
和喜雨二绝·其一
作者：朱熹
朝代：宋

雨师谁遣送馀春，珍重天公惠我民。且看欢颜垂白叟，莫愁頩颊踏青人。
和喜雨二绝·其二
作者：朱熹
朝代：宋

黄昏一雨到天明，梦裏丰年有颂声。
起望平畴烟草绿，只今投笔事农耕。
和喜雨二绝·其二
作者：朱熹
朝代：宋

黄昏一雨到天明，梦里丰年有颂声。起望平畴烟草绿，只今投笔事农耕。
和子澄白鹿之句
作者：朱熹
朝代：宋

經旬不到鹿場陰，夢想飛馳不自禁。
幸有高軒同勝賞，何妨折屐共幽尋。
徘徊未厭詩書樂，感慨難忘忠孝心。
更對豐鎸哦伐木，風泉雲壑助清吟。
和子澄白鹿之句
作者：朱熹
朝代：宋
体裁：七言律诗

经旬不到鹿场阴，梦想飞驰不自禁。幸有高轩同胜赏，何妨折屐共幽寻。徘徊未厌诗书乐，感慨难忘忠孝心。更对丰镌哦伐木，风泉云壑助清吟。
和季通昼寒韵
作者：朱熹
朝代：宋
体裁：五言律诗

万壑争流处，千年树石幽。危亭因我作，胜日为君留。酒笑红裙醉，诗惭杂佩酬。尚嫌心境窄，更约九垓游。
和季通晝寒韻
作者：朱熹
朝代：宋

萬壑爭流處，千年樹石幽。
危亭因我作，勝日爲君留。
酒笑紅裙醉，詩慙雜珮酬。
尚嫌心境窄，更約九垓游。
和张彦辅初到南康之句
作者：朱熹
朝代：宋

十年不共赋阳春，正有胸中万斛尘。失喜清诗还入手，细看佳句转惊人。知公近觉青山好，顾我频嗟白发新。肯过寒斋共尊酒，向来心事请深陈。
和张彦辅初到南康之句
作者：朱熹
朝代：宋

十年不共赋阳春，正有胸中万斛尘。
失喜清诗还入手，细看佳句转惊人。
知公近觉青山好，顾我频嗟白髮新。
肯过寒斋共尊酒，向来心事请深陈。
和张彦辅白鹿洞之作
作者：朱熹
朝代：宋
体裁：五言律诗

邃谷新华馆，风烟再吐吞。旧眠闻野鹿，遗恨响惊猿。共赏忻同趣，分携怆别魂。徘徊空日夕，无策驻行轩。
和张彦辅落星寺之作
作者：朱熹
朝代：宋

嵌空奇石战惊涛，楼殿峥嵘势自高。四面真成开玉鉴，三山应是失金鳌。题诗正尔难搜句，举酒何妨共作豪。倚遍栏干更愁绝，归来白尽鬓边毛。
和张彦辅落星寺之作
作者：朱熹
朝代：宋

嵌空奇石战惊涛，楼殿峥嵘势自高。
四面真成开玉鑑，三山应是失金鰲。
题诗正尔难搜句，举酒何妨共作豪。
倚遍栏干更愁绝，归来白尽鬓边毛。
和张彦辅雪后栖贤之作
作者：朱熹
朝代：宋
体裁：七言律诗

夜来春雪遍林丘，却喜风威晓便收。好上篮舆闲纵目，莫将衲被苦蒙头。微官正愧逍遥社，胜日犹堪汗漫游。欲出林关恋瑶草，不妨尊酒更淹留。
和張彥輔初到南康之句
作者：朱熹
朝代：宋

十年不共賦陽春，正有胸中萬斛塵。
失喜清詩還入手，細看佳句轉驚人。
知公近覺青山好，顧我頻嗟白髮新。
肯過寒齋共尊酒，向來心事請深陳。
和張彥輔白鹿洞之作
作者：朱熹
朝代：宋

邃谷新華館，風煙再吐吞。
舊眠聞野鹿，遺恨響驚猿。
共賞忻同趣，分携愴別魂。
徘徊空日夕，無策駐行軒。
和張彥輔落星寺之作
作者：朱熹
朝代：宋

嵌空奇石戰驚濤，樓殿崢嶸勢自高。
四面真成開玉鑑，三山應是失金鰲。
題詩正爾難搜句，舉酒何妨共作豪。
倚遍欄干更愁絕，歸來白盡鬢邊毛。
和張彥輔雪後棲賢之作
作者：朱熹
朝代：宋

夜來春雪遍林丘，却喜風威曉便收。
好上籃輿閑縱目，莫將衲被苦蒙頭。
微官正愧逍遥社，勝日猶堪汗漫遊。
欲出林關戀瑶草，不妨尊酒更淹留。
和彭蠡月夜汎舟落星湖
作者：朱熹
朝代：宋

長占烟波弄明月，此心久矣從誰說。
只今一舸漾中流，上下天光兩奇絕。
回頭忽見西郭門，尚喜蘇仙有遺烈。
問予何事却回船，塵土涴君頭上雪。
和彭蠡月夜泛舟落星湖
作者：朱熹
朝代：宋
体裁：古风

长占烟波弄明月，此心久矣从谁说。只今一舸漾中流，上下天光两奇绝。回头忽见西郭门，尚喜苏仙有遗烈。问予何事却回船，尘土涴君头上雪。
和戴主簿韵
作者：朱熹
朝代：宋

平生本自好楼居，况接高人永昼余。
共喜江山入尊俎，从教幕府省文书。
感君肯出新诗句，恨我终思旧草庐。
拟借韦编订龙马，免推纳甲话蟾蜍。
和戴主簿韵
作者：朱熹
朝代：宋

平生本自好楼居，况接高人永昼馀。共喜江山入尊俎，从教幕府省文书。感君肯出新诗句，恨我终思旧草庐。拟借韦编订龙马，免推纳甲话蟾蜍。
和戴主簿韻
作者：朱熹
朝代：宋

平生本自好樓居，况接高人永晝餘。
共喜江山入尊俎，從教幕府省文書。
感君肯出新詩句，恨我終思舊草廬。
擬借韋編訂龍馬，免推納甲話蟾蜍。
和择之韵
作者：朱熹
朝代：宋
体裁：五言律诗

仰止平生旧，今年得得来。举头天一握，倚杖雪千堆。讲道心如渴，哦诗思涌雷。出山遗语在，归骑莫徘徊。
和擇之韻
作者：朱熹
朝代：宋

仰止平生舊，今年得得來。
舉頭天一握，倚杖雪千堆。
講道心如渴，哦詩思湧雷。
出山遺語在，歸騎莫徘徊。
和敬夫韵
作者：朱熹
朝代：宋
体裁：七言绝句

蜡屐风烟随处别，下山人事一番新。世间不但山中好，今日方知此意真。
和敬夫韻
作者：朱熹
朝代：宋

蠟屐風煙隨處別，下山人事一番新。
世間不但山中好，今日方知此意真。
和李伯玉用东坡韵赋梅花
作者：朱熹
朝代：宋

北风日日霾江村，归梦正尔劳营魂。忽闻梅蕊腊前破，楚客不爱兰佩昏。寻幽旧识此堂古，曳杖偶集僧家园。岚阴春物未全到，邂逅只有南枝温。冷光自照眼色界，云艳未怯扶桑暾。遥知云台溪上路，玉树十里藏山门。自怜尘羁不得去，坐想佳处知难言。但哦君诗慰岑寂，已似共倒花前樽。
和李伯玉用东坡韵赋梅花
作者：朱熹
朝代：宋

北风日日霾江村，归梦正尔劳营魂。
忽闻梅蘂腊前破，楚客不爱兰佩昏。
寻幽旧识此堂古，曳杖偶集僧家园。
岚阴春物未全到，邂逅只有南枝温。
冷光自照眼色界，云艷未怯扶桑暾。
遥知云台溪上路，玉树十里藏山门。
自怜尘羁不得去，坐想佳处知难言。
但哦君诗慰岑寂，已似共倒花前罇。
和李伯玉用東坡韻賦梅花
作者：朱熹
朝代：宋

北風日日霾江村，歸夢正爾勞營魂。
忽聞梅蘂臘前破，楚客不愛蘭佩昏。
尋幽舊識此堂古，曳杖偶集僧家園。
嵐陰春物未全到，邂逅只有南枝溫。
冷光自照眼色界，雲艷未怯扶桑暾。
遥知雲臺溪上路，玉樹十里藏山門。
自憐塵羈不得去，坐想佳處知難言。
但哦君詩慰岑寂，已似共倒花前罇。
和林择之凤凰山韵
作者：朱熹
朝代：宋

木落髻鬟拥，湖平妆镜空。荒亡馀旧事，惨澹只悲风。兴发千山里，诗成一笑中。诸君莫惆怅，吾道固当穷。
和林择之凤凰山韵
作者：朱熹
朝代：宋

木落髻鬟拥，湖平粧镜空。
荒亡余旧事，惨澹只悲风。
兴发千山裏，诗成一笑中。
诸君莫惆怅，吾道固当穷。
和林择之黄云之句兼简同游诸兄
作者：朱熹
朝代：宋
体裁：古风

登览日云晏，归车眇重冈。天风振余旟，夕露沾我裳。数子情未厌，春山杳茫茫。还瞻长江白，迥眺飞云黄。当念尘中友，心期邈相望。无为跨鸿鹄，决起凌青苍。
和林擇之鳳凰山韻
作者：朱熹
朝代：宋

木落髻鬟擁，湖平粧鏡空。
荒亡餘舊事，慘澹只悲風。
興發千山裏，詩成一笑中。
諸君莫惆悵，吾道固當窮。
和林擇之黄雲之句兼簡同遊諸兄
作者：朱熹
朝代：宋

登覽日云晏，歸車眇重岡。
天風振余旟，夕露沾我裳。
數子情未厭，春山杳茫茫。
還瞻長江白，迥眺飛雲黄。
當念塵中友，心期邈相望。
無爲跨鴻鵠，决起凌青蒼。
和王晦叔寄德瑩弟韵
作者：朱熹
朝代：宋

闻道君归湘水东，经行长在白云中。诗成天柱峰头月，酒醒朱陵洞里风。旧学难酬香一瓣，流年谁管鬓双蓬。书来为指誵误处，不涉言诠不落空。试上闽山望楚天，雁飞欲断势还连。凭将袖里数行字，与问云间双髻仙。我访旧游终有日，君归故里定何年。祇今心事同千里，静对箪瓢独喟然。
和王晦叔寄德瑩弟韻·其一
作者：朱熹
朝代：宋

聞道君歸湘水東，經行長在白雲中。
詩成天柱峰頭月，酒醒朱陵洞裏風。
舊學難酬香一瓣，流年誰管鬢雙蓬。
書來爲指誵誤處，不涉言詮不落空。
和王晦叔寄德瑩弟韻·其二
作者：朱熹
朝代：宋

試上閩山望楚天，雁飛欲斷勢還連。
憑將袖裏數行字，與問雲間雙髻仙。
我訪舊游經有日，君歸故里定何年。
祇今心事同千里，靜對簞瓢獨喟然。
和王晦叔寄德莹弟韵·其一
作者：朱熹
朝代：宋

闻道君归湘水东，经行长在白云中。
诗成天柱峰头月，酒醒朱陵洞裏风。
旧学难酬香一瓣，流年谁管鬓双蓬。
书来为指誵误处，不涉言诠不落空。
和王晦叔寄德莹弟韵·其一
作者：朱熹
朝代：宋
体裁：七言律诗

闻道君归湘水东，经行长在白云中。诗成天柱峰头月，酒醒朱陵洞里风。旧学难酬香一瓣，流年谁管鬓双蓬。书来为指誵误处，不涉言诠不落空。
和王晦叔寄德莹弟韵·其二
作者：朱熹
朝代：宋

试上闽山望楚天，雁飞欲断势还连。
凭将袖裏数行字，与问云间双髻仙。
我访旧游经有日，君归故里定何年。
祇今心事同千里，静对箪瓢独喟然。
和王晦叔寄德莹弟韵·其二
作者：朱熹
朝代：宋
体裁：七言律诗

试上闽山望楚天，雁飞欲断势还连。凭将袖里数行字，与问云间双髻仙。我访旧游终有日，君归故里定何年。祇今心事同千里，静对箪瓢独喟然。
和秀野蕲簟之句
作者：朱熹
朝代：宋
体裁：七言律诗

史君两鬓尚青青，学道仍抛后院笙。溽暑快眠知簟好，晚凉徐觉喜诗成。人从蕲水当年寄，诗比韩公此日清。坐对更深谁是伴，唯应阙月共长庚。